ΚΕΡΚΥΡΑΙΚΟΣ ΠΑΡΑΤΗΡΗΤΗΣ: Στρατή, μην ξαναπείς κοντό τον κοντό\nO... εθνικοσοσιαλιστής είναι που είναι σωματικά κουρασμένος αφού κουβαλάει μονίμως το βάρος του σε σιδερογροθιές, μαχαίρια, πιστόλια, ρόπαλα, σωλήνες και άλλα αντικείμενα που κρατούν τα χέρια καθαρά, έχεις και τον κάθε Στρατή Μπαλάσκα να τον προσβάλλει και να τον καθυβρίζει. Κρίμα κι άδικο\n«Μαρίνα!» λέει τάχα μου εξοργισμένος ο Βασίλης Αυλωνίτης στη Γεωργία Βασιλειάδου («Ο Κλέαρχος, η Μαρίνα και ο κοντός»), «μη σε ξανακούσω να πεις κοντό τον κοντό»! Αυτό ήταν για γέλια. Εκτός όμως από τις ατάκες για γέλια, υπάρχουν και σημερινές δικαστικές αποφάσεις που, αν τις μετατρέψεις σε ατάκες, είναι για κλάματα.\n«Στρατή Μπαλάσκα», είπε με όλο το κύρος της νομικής του σοφίας ο Άρειος Πάγος στον εκλεκτό συνάδελφο από τη Λέσβο, «μη σε ξανακούσω να πεις νεοναζί τον νεοναζί»!! Και επικύρωσε την καταδικαστική απόφαση για εξύβριση επειδή ο -εκλεκτός επαναλαμβάνω- Στρατής Μπαλάσκας έγραψε, ως όφειλε λόγω της δημοσιογραφικής του ιδιότητας, σε τοπική εφημερίδα «Ο γνωστός δεδηλωμένος νεοναζί γυμνασιάρχης (...) ο θεωρητικός του μορφώματος της Χρυσής Αυγής». Για κλάματα. Για πολλά κλάματα. Το ότι ο Άρειος Πάγος παρέκαμψε πάγια σχετική νομολογία, όπως λέει η ΠΟΕΣΥ στην ανακοίνωσή της, δεν ενδιαφέρει. Αυτό που έχει σημασία είναι να τηρείται η νομιμότητα. Η οποία περνά σαν ερπύστρια πάνω από τα νεκρά κορμιά των παιδιών μας στο Πολυτεχνείο. Διότι το κείμενο του Στρατή Μπαλάσκα το οποίο προκάλεσε την τραγελαφική καταδίκη του, αφορμιζόταν από κείμενο του κυρίου γυμνασιάρχου υπό τον τίτλο «Το απόλυτο ψεύδος είναι ένα: αυτό του Πολυτεχνείου». Το ότι είναι κείμενο μίσους και φαιού περιεχομένου ουδεμία επίσης σημασία έχει. Όπως και το ότι ο κύριος γυμνασιάρχης, αντί να διδάσκει την ορθή κρίση στα παιδιά, τους τη συσκοτίζει, τους μαυρίζει την ψυχή και το μυαλό με αιματοβαμμένα ψεύδη.\n«Και τότε πώς να λέμε τον κοντό;» προκύπτει το εύλογο ερώτημα προς τον Άρειο Πάγο. «Εθνικοσοσιαλιστή» απάντησε το σοφό δικαστήριο. Διότι το «νεοναζί» είναι υβριστικό, ενώ το «εθνικοσοσιαλιστής» έχει άλλη χάρη. Έχει μια κομψότητα, μια ελαφράδα και δεν μυρίζει τόσο έντονα καμένο κρέας από τους φούρνους του Άουσβιτς. Θυμάστε τι έλεγε ο... εθνικοσοσιαλιστής Μιχαλολιάκος για τα «παιδιά» που χαιρετάνε καμιά φορά με τεντωμένα χέρια; Δεν έχει σημασία -αυτό είναι το νόημα των λεγομένων του- που ο χαιρετισμός είναι... εθνικοσοσιαλιστικός. Σημασία έχει ότι «τα χέρια τους είναι καθαρά». Ε, τώρα, αν είναι και λίγο λερωμένα από το αίμα ανθρώπων (όπως ο Λουκμάν και ο Παύλος Φύσσας) που έχουν μακελέψει και άλλων που έχουν δείρει ανελέητα, ας μην το κάνουμε θέμα. Το θέμα είναι να μην πεις τον κοντό νεοναζί γιατί θα νιώσει βαθιά προσβεβλημένος και ψυχικά κουρασμένος. Είναι που είναι σωματικά κουρασμένος αφού κουβαλάει μονίμως το βάρος του σε σιδερογροθιές, μαχαίρια, πιστόλια, ρόπαλα, σωλήνες και άλλα αντικείμενα που κρατούν τα χέρια καθαρά, έχεις και τον κάθε Στρατή Μπαλάσκα να τον προσβάλλει και να τον καθυβρίζει. Κρίμα κι άδικο. Γι’ αυτό τιμωρείται. Εδώ είναι νόμος δεν είναι παίξε γέλασε. Στο κάτω κάτω και ο Μπελογιάννης (και χιλιάδες άλλοι) βάσει νόμων εκτελέστηκαν. Άλλωστε, όπως είπε και κείνος ο βουλευτής της Ν.Δ. με αφορμή τις εκδηλώσεις για τα εγκαίνια του Μουσείου Μπελογιάννη, «ο καθένας μπορεί να κρίνει αν ήταν σωστή ή όχι η απόφαση». Τ’ ακούς; Τ’ ακούς και φρίττεις. Λες και -εκτός όλων των άλλων- υπάρχει περίπτωση μια θανατική καταδίκη και εκτέλεση να είναι σωστή, αρκεί να υπάρχει νόμος που να την στηρίζει. Και άσε τον Γιάννη Ρίτσο να λέει «κι η σφαίρα η σφηνωμένη στην καρδιά σου να μην λιώνει, όταν η καρδιά σου που τόσο αγάπησε τον κόσμο θα ’χει λιώσει». Και αλλού (από τις «Γειτονιές του κόσμου» οι στίχοι) το σπαρακτικό εκείνο «να ’ρχονται οι Άνοιξες μ’ ολάνοιχτα παράθυρα κι εσύ να λείπεις». Αλλά σιγά τώρα μη δώσουμε σημασία σε ποιητές που βάσει νόμων φυλακίστηκαν και εξορίστηκαν. Σιγά μη δώσουμε σημασία σε έναν -βάσει νόμου - κατάδικο, όπως ο ανέσπερος Γιάννης Ρίτσος. Έτσι δεν πάει το πράγμα σύμφωνα με τη νομική λογική του Αρείου Πάγου;\nΑ, ρε Στρατή Μπαλάσκα... Δεν πρόσεχες και συ! Δεν θυμάσαι ότι στην έδρα του στρατοδικείου που καταδίκασε τον (επίσης ανέσπερο) Μπελογιάννη καθότανε φαρδιά πλατιά και ο μετέπειτα φονικός δικτάτορας Γεώργιος Παπαδόπουλος; Νομίμως. Αν έχω βέβαια το δικαίωμα να λέω ακόμα δικτάτορα τον δικτάτορα.\nΓιατί, έτσι όπως πάμε, θα μας τον βγάλουν ευεργέτη. Εδώ κοτζάμ καθηγητής του Yale σου λέει, ο Στάθης Καλύβας, σε πρόσφατο άρθρο του στη σοβαρή «Καθημερινή» (και το Yale σοβαρό είναι) έβγαλε λάδι τη χούντα με αστεία (δηλαδή αποκρουστική) επιχειρηματολογία. «Πολλές τέχνες άνθησαν» γράφει και πρόσεχε: τα σκυλιά του νόμου αλυχτάνε έτσι και πεις κουβέντα. Γι’ αυτό ας πούμε -προλαβαίνουμε δεν προλαβαίνουμε- ότι είναι ένας κοντός απέναντι στην Ιστορία, προσπαθεί να την κατεβάσει στο μπόι του. Απειλητικά νομίμως. Ας πούμε ότι ο Γκοντό μπορεί να μην εμφανίζεται ποτέ, αλλά ο κοντός άνθρωπος είναι εδώ. Και βρυχάται. Και καταδικάζει τη λαμπρή Ηριάννα σε 13 χρόνια φυλάκιση.\nΝα ’ρχεται το καλοκαίρι «μ’ ολάνοιχτα παράθυρα» και η Ηριάννα να βρίσκεται θαμμένη στη φυλακή γιατί ο κοντός άνθρωπος την έδειξε με το δάκτυλο κρύβοντας το πρόσωπό του μέσα στον νόμο. Ο ίδιος κοντός άνθρωπος που μηνύει τους ίδιους του τους μαθητές, ο ίδιος ισοϋψής του που τους καταδικάζει για την κινηματική και συγκρουσιακή τους συμπεριφορά. Είναι ο ίδιος κοντός άνθρωπος που διορίζει την πεθερά του σε χειμαζόμενο νοσοκομείο κι ο άλλος που τον αποκάλεσαν λαίλαπα για το ίδιο νοσοκομεία και ο παρ’ άλλος, πρωθυπουργός ολόκληρος που καταδέχτηκε να του χαρίσουν τα νοσήλια και ο παραδίπλα που ξέχασε να πληρώσει τον Χριστοφοράκο κι ο άλλος με τον νόμο περί ευθύνης υπουργών και ο παρακάτω που έκλεισε τη Βουλή για να πάει σούμπιτο το Βατοπεδινό σκάνδαλο και.. και.. Ο ίδιος κοντός ανθρωπάκος που γεμίζει ξηρασία το μέλλον, «που παιδεύει τα δροσερά ελληνόπουλα και ανεμίζει τους αμέτρητους γραικύλους».\nΓι’ αυτό σου λέω, Στρατή: μην ξαναπείς τον κοντό κοντό!\nΕτικέτες άρθρα, δικαιοσύνη, κοινωνία, Μ.Μ.Ε., φασισμός


«Η Πανούκλα» συνεχίζεται και για όλον τον Φεβρουάριο - Cat Is Art\n«Η Πανούκλα» συνεχίζεται και για όλον τον Φεβρουάριο\nΜετά την πολύ θερμή υποδοχή από κοινό και κριτικούς και τα συνεχόμενα soldout, «Η Πανούκλα» που είχε αρχικά προγραμματιστεί για μόνο εννιά παραστάσεις πήρε και δεύτερη παράταση. Θα παίζεται και για όλον τον Φεβρουάριο του 2022. Κάθε Δευτέρα και Τρίτη στο Θέατρο 104.\nΗ ομάδα GAFF μετά τον επιτυχημένο «Παίκτη» του Φ. Ντοστογιέφσκι σε σκηνοθεσία Σοφίας Καραγιάννη, επανέρχεται με ένα ακόμη λογοτεχνικό έργο στη σκηνή του Θεάτρου 104.\n«Η Πανούκλα», το αριστουργηματικό αφήγημα του Αλμπέρ Καμύ πιο επίκαιρο από ποτέ. Ο γιατρός Ριέ, η Πόλη και η Πανούκλα ξετυλίγουν ένα παράλογο χρονικό τρόμου, επιβίωσης κι ανθεκτικότητας. Όλα ξεκινούν σε μια συνηθισμένη πόλη, όπου οι αρουραίοι αρχίζουν να βγαίνουν από τους υπονόμους και να πεθαίνουν στους δρόμους.\nΟ Ιωσήφ Ιωσηφίδης.\nΕρμηνεία: Ιωσήφ Ιωσηφίδης, Κωνσταντίνος Πασσάς, Δημήτρης Μαμιός\nΜουσικοί επί σκηνής: Ευσταθία Λαγιόκαπα και Στάθης Δρογώσης (εναλλάξ)\nΤηλέφωνα επικοινωνίας: 6947409435 και 2103455020\nΠαράταση παραστάσεων και για όλα τα Δευτερότριτα του Φεβρουαρίου.\nΔευτέρα και Τρίτη στις 9.15 μ.μ.


Η διευκόλυνση άσκησης εκλογικού δικαιώματος εκλογέων που βρίσκονται εκτός ελληνικής επικράτειας - Neos Kosmos\nΗ διευκόλυνση άσκησης εκλογικού δικαιώματος εκλογέων που βρίσκονται εκτός ελληνικής επικράτειας\nΓια την ψήφο των Αποδήμων Ελλήνων συγκρούστηκαν και συγκρούονται δυο βασικές αντιλήψεις\nΟ υπουργός Εσωτερικών της Ελλάδας, Μάκης Βορίδης. Φώτο: ΑΠΕ-ΜΠΕ\nΤο θέμα επανέρχεται στην επικαιρότητα κάθε φορά που η κυβέρνηση διαπιστώνει πως ο νόμος 4648/2019 με τίτλο «Διευκόλυνση άσκησης εκλογικού δικαιώματος εκλογέων που βρίσκονται εκτός ελληνικής επικράτειας» δεν βρήκε την αναμενόμενη ανταπόκριση από τους Απόδημους Έλληνες.\nΟι εγγραφές στην ειδική πλατφόρμα των εκλογέων εξωτερικού δεν ξεπερνούν τις 1500, από τις οποίες έχουν εγκριθεί περί τις 600 αιτήσεις.\nΗ παταγώδης αυτή αποτυχία οφείλεται στο αίσθημα της εξαπάτησης που ένιωσαν οι Έλληνες εκλογείς του εξωτερικού και αυτό εξηγεί την σχεδόν ανύπαρκτη αποδοχή του νόμου από την συντριπτική πλειονότητα των Ελλήνων εκλογέων του εξωτερικού.\nΠριν εισέλθουμε στο κύριο ζήτημα, είναι αναγκαίο να διευκρινιστούν έννοιες, όπως, λαός, γένος και έθνος και οι μεταξύ τους σχέσεις.\nΟ λαός συνιστά το υποκειμενικό στοιχείο του κράτους, είναι το σύνολο των ανθρώπων που μένουν εντός της εδαφικής επικράτειας ή και εκτός και τους συνδέει με το κράτος ο θεσμός της ιθαγένειας.\nΟ λαός, λοιπόν, υπό ευρεία έννοια, είναι το σύνολο των πολιτών που έχουν την ιθαγένεια ενός κράτους, ή αλλιώς την ιδιότητα του πολίτη.\nΥπό στενή έννοια, ο λαός ταυτίζεται με το εκλογικό σώμα, που συνιστά υποσύνολο του λαού και συγκεκριμένα απαρτίζεται από τους ενήλικες που δεν έχουν στερηθεί τα πολιτικά τους δικαιώματα και, άρα, είναι ενεργοί πολίτες.\nΥπό αυτή την έννοια ο λαός, ως εκλογικό σώμα είναι το ανώτατο όργανο του κράτους, συνιστά δηλαδή ένα σύνολο συγκεκριμένων και συνταγματικά προσδιορισμένων αρμοδιοτήτων.\nΟ λαός αντιδιαστέλλεται και με την έννοια του γένους. Το γένος είναι μια έννοια προπολιτική. Δεν έχει πολιτικά, αλλά πολιτισμικά και ανθρωπολογικά χαρακτηριστικά. Εμπεριέχει και δεν αποκλείει τις κοινωνικές ανισότητες και τις φυλετικές διαφορές.\nΗ κυριότερη ερμηνευτική δυσκολία προκύπτει αναφορικά με τη νοηματική σχέση μεταξύ λαού και έθνους.\nΚαι οι δύο όροι χρησιμοποιούνται στο Σύνταγμα και εγείρεται και πάλι το ερώτημα, αν η χρήση τους είναι εναλλακτική ή υπονοεί εννοιολογικές διαφορές. Το έθνος υποδιαιρείται νοηματικά σε δύο έννοιες: στην πολιτική και την πολιτισμική.\nΜε την πολιτική έννοια, το έθνος αναφέρεται στη διαχρονική διάσταση μίας συλλογικής οντότητας, που περιλαμβάνει όχι μόνο τον ενεστώτα λαό, αλλά και τις μέλλουσες ή παρελθούσες γενεές.\nΜε την πολιτισμική έννοια, το έθνος συνιστά μία φαντασιακή κοινότητα ανθρώπων, οι οποίοι συνδέονται μεταξύ τους με κοινές ιδιότητες, όπως κοινή καταγωγή, γλώσσα, θρησκεία, ιστορία, πολιτισμός.\nΓια την ψήφο των Αποδήμων Ελλήνων συγκρούστηκαν και συγκρούονται δυο βασικές αντιλήψεις.\nΗ πρώτη αντίληψη εκλαμβάνει τους Απόδημους Έλληνες ως τμήμα του λαού του διαβιούντος εντός της επικράτειας ως ενεργούς δηλαδή πολίτες, παρ’ ότι το μεγαλύτερο τμήμα του Απόδημου Ελληνισμού αποτελεί ενεργό τμήμα του λαού άλλων επικρατειών, στηρίζεται δηλ. στην τυπική και μόνον πολιτική σχέση αυτών των ατόμων με το ελληνικό κράτος.\nΗ αντίληψη αυτή προσβάλλει ευθέως την έννοια της λαϊκής κυριαρχίας, της πρωτογενούς δηλ. εξουσίας, η οποία πρέπει να ασκείται εντός ή επί μίας καθορισμένης χώρας, της επικράτειας, και ενός συνόλου ανθρώπων που διαβιούν εντός αυτής.\nΤο χειρότερο δε, προσβάλλει το «αυτοδύναμο» της οργάνωση της εξουσίας η οποία διέπει τη συμβίωση του συνόλου των ανθρώπων που διαβιούν εντός ορισμένης χώρας.\nΕισάγει δηλ. μια ιδιόμορφη ετεροδυναμία στον πυρήνα της έννοιας του κράτους και της κρατικής εξουσίας ως υπέρτατης ικανότητας επιβολής ορισμένης θέλησης επί άλλων θελήσεων, κατά τρόπο ακαταγώνιστο.\nΗ συντριπτική πλειοψηφία των Αποδήμων Ελλήνων έχει τυπική και μόνον πολιτική σχέση με το Ελληνικό κράτος και δεν υφίσταται την επιβολή της κρατικής εξουσίας του ελληνικού κράτους. Με απλά λόγια: Ένα τμήμα του εκλογικού σώματος δεν θα υποστεί τις συνέπειες των επιλογών του.\nΣτην αντίληψη αυτή στηρίχθηκε η πρόταση νόμου της ΝΔ ως κυβέρνηση τον Νοέμβριο του 2019 η οποία εκφράστηκε με την μεγαλύτερη δυνατή διαύγεια από τον ίδιο τον πρωθυπουργό κ. Μητσοτάκη κατά την ομιλία του στην Αστόρια: «Η ψήφος σας θα προσμετράται κανονικά.\nΤο 2023, όταν θα γίνουν οι επόμενες εθνικές εκλογές, θα μπορείτε επιτέλους να ψηφίζετε από τον μόνιμο τόπο διαμονής σας», τόνισε ο πρωθυπουργός της Ελλάδος Κυριάκος Μητσοτάκης κατά την ομιλία του προς την Ομογένεια στο Πολιτιστικό Κέντρο Αγίου Δημητρίου Αστόριας «Πέτρος Γ. Πατρίδης».\nΚάτω από την πίεση της ψήφισης ενός νόμου από 200 βουλευτές, ως ορίζει το σύνταγμα και με ουσιαστικά εξασφαλισμένη την υποστήριξη από το ΚΙΝΑΛ (22 βουλευτές) και την ΕΛ.ΛΥΣΗ (10 βουλευτές) η πρόταση νόμου εξασφάλιζε την υποστήριξη 190 βουλευτών (μαζί με τις έδρες τις ΝΔ = 158).\nΧρειάζονταν ακόμη 10 βουλευτές για να καταστεί νόμος του κράτους.\nΟ ΣΥΡΙΖΑ είχε καταθέσει, πολύ πριν την κατάθεση του νομοσχεδίου από την κυβέρνηση, δική του πρόταση νόμου για την ψήφο των Αποδήμων, την οποία είχε επεξεργαστεί κατά την διάρκεια της διακυβέρνησή του και δεν πρόλαβε να την φέρει στην Βουλή ως σχέδιο νόμου για ψήφιση λόγω της παρεμβολής των εθνικών εκλογών.\nΤο ΚΚΕ υποστήριζε την προσμέτρηση των ψήφων των Αποδήμων στο σύνολο των ψήφων της Επικράτειας, αλλά έθετε ταυτόχρονα και περιοριστικούς όρους στην άσκηση του εκλογικού δικαιώματος των Αποδήμων εκλογέων, οι οποίοι είχαν άμεση συνάφεια με την ουσιαστική χρήση της πολιτικής σχέσης των Απόδημων εκλογέων με την Ελλάδα και όχι απλά την τυπική πολιτική σχέση, όπως αναφέρθηκε παραπάνω, καθώς επίσης και την αυτοπρόσωπη παρουσία του Απόδημου εκλογέα στα εκλογικά κέντρα.\nΗ κυβέρνηση έχοντας κατά νου πως ο εκλογικός νόμος παρεμβαίνει στην κοινωνία και δημιουργεί ή μεταμορφώνει το πολιτικό πεδίο καθώς η κοινωνική, ιδεολογική ή κομματική ισορροπία δημιουργείται μέσα και από το εκλογικό σύστημα που επιτρέπει ή απαγορεύει σε ιδεολογίες και συμφέροντα μικρών ομάδων να μπουν στη διαβούλευση των εκλογών και της κοινοβουλευτικής εκπροσώπησης, αλλά κυρίως πως μπορεί να δημιουργεί με τις κατάλληλες διατάξεις τεχνητές κοινοβουλευτικές πλειοψηφίες, προσέγγισε κατά την περίοδο της διαβούλευσης τις θέσεις του ΚΚΕ για να εξασφαλίσει και την υποστήριξη των 15 βουλευτών του.\nΈτσι το τελικό νομοσχέδιο είχε ουσιαστικά την υποστήριξη 205 βουλευτών πριν καν αρχίσει η συζήτηση στη Βουλή επί αυτού του νομοσχεδίου, το οποίο έλαβε και ισχύ νόμου με αριθμό 4648/2019 στην Εφημερίδα της Κυβερνήσεως.\nΗ δεύτερη αντίληψη είναι συνεπής στην επιταγή του συντάγματος πως «θεμέλιο του πολιτεύματος είναι η λαϊκή κυριαρχία.\nΗ αντίληψη αυτή στηρίζεται στην παραδοχή πως η Ελλάδα οφείλει να έχει γέφυρες επικοινωνίας και συνεννόησης με τον Ελληνισμό της Διασποράς χωρίς αυτή η παραδοχή να τραυματίζει την λαϊκή κυριαρχία, διατηρώντας δηλ. στον μέγιστο δυνατό βαθμό το «αυτοδύναμο» της οργάνωσης της κρατικής εξουσίας στην ελληνική επικράτεια.\nΕκλαμβάνει το σύνολο των Αποδήμων Ελλήνων των εχόντων κατά τον νόμον δικαίωμα ψήφου ως ενιαία οντότητα παραχωρώντας σε αυτήν ειδική εκλογική περιφέρεια με συγκεκριμένο αριθμό βουλευτών εκ του συνόλου των βουλευτών επικρατείας σε ενιαίο μη κομματικό ψηφοδέλτιο.\nΗ αντίληψη αυτή κατοχυρώνει όχι μόνον το δικαίωμα του εκλέγειν χωρίς περιορισμούς των Αποδήμων εκλογέων, αλλά και το δικαίωμα του εκλέγεσθαι, γεγονός που στερεί ο νόμος 4648/16.12.2019 ή μάλλον εναποθέτει στην διακριτική ευχέρεια των κομμάτων να συμπεριλάβει στο ψηφοδέλτιο επικρατείας και Έλληνες εκλογείς του εξωτερικού.\nΜε αυτή την αντίληψη κατέθεσε στην βουλή ο ΣΥΡΙΖΑ την πρόταση νόμου η οποία αποτελούσε το πόρισμα ειδικής κοινοβουλευτικής επιτροπής με την συμμετοχή όλων των κομμάτων.\nΣτηρίζονταν στις κατά καιρούς προτροπές και αποφάσεις του Συμβουλίου Απόδημου Ελληνισμού, στην διεθνή πρακτική και στις αποφάσεις ημεδαπών και διεθνών Επιτροπών.\nΗ πρόταση αυτή εκλάμβανε τον Ελληνισμό της Διασποράς ως ενιαία οντότητα και παραχωρούσε σε αυτήν ειδική εκλογική περιφέρεια της Διασποράς με συγκεκριμένο αριθμό βουλευτών εκ του συνόλου των βουλευτών επικρατείας (από 5 έως 12, ανάλογα με το πλήθος των συμμετεχόντων στην εκλογική διαδικασία).\nΗ πρόταση αυτή του νόμου δεν εισήχθη ποτέ από την κυβέρνηση στην Βουλή για συζήτηση. Όλη η συζήτηση στη Βουλή για την ψήφο των Αποδήμων διεξήχθη στη βάση των προβλεπόμενων ρυθμίσεων του σχεδίου νόμου της κυβέρνησης.\nΟ ΣΥΡΙΖΑ ψήφισε επί της αρχής τελικά το σχέδιο νόμου της κυβέρνησης για την ψήφο των Αποδήμων με την λογική πως είναι καλύτερα να υπάρξει ένας νόμος, που αν και δεν ανταποκρίνονταν στις προσδοκίες των Αποδήμων Ελλήνων αποτελούσε μια κάποια αρχή.\nΗ κυβέρνηση απέρριψε την συζήτηση για την πρόταση του ΣΥΡΙΖΑ με την αιτιολογία πως η πρόταση αυτή προσβάλλει την ισοτιμία της ψήφου των Αποδήμων εκλογέων σε σχέση με τους εκλογείς εντός της Επικράτειας και από την άλλη ψηφίζει εκλογικό νόμο, ο οποίος αποτελεί την επιτομή της παραβίασης της ισοτιμίας της ψήφου.\n*Ο Ιωάννης Μότσης είναι οικονομολόγος.


RACING-SS300: Ο Ντότσικας και Κορωνάκης παίρνουν την νίκη στα Μέγαρα. - Biker Spirit magazine\nRACING-SS300: Ο Ντότσικας και Κορωνάκης παίρνουν την νίκη στα Μέγαρα.\nΔημοσιεύτηκε 15 October 2017 Από τον BikerSpirit\nΑήττητος τελειώνει το πρωτάθλημα ο Λέανδρος Ντότσικας με την 6η συνεχόμενη νίκη του φέτος!\nΟ Ντότσικας φέτος κατάφερε τα πάντα, αήττητος και με όλες τις πρωτιές, 6 Pole position, 6 Νίκες, 6 ταχύτερους γύρους, έκλεισε το πρωτάθλημα με τον καλύτερο τρόπο!\nΣτην δεύτερη θέση τερμάτισε ο Ανδρέας Λεφέβρ, που δεν κατάφερε να απειλήσει σήμερα τον Ντότσικα, ενώ το βάθρο έκλεισε ο Γιώργος Κίτσος που κατάφερε σήμερα να τρέξει μετά τα χθεσινά τεχνικά προβλήματα που είχε και δεν έτρεξε.\nΣτην 4η θέση ο Ντίνος Λεφέβρ, μπροστά από τον Βασίλη Στάμου, που έφαγε ποινή stop & go λόγο jump start και έκανε διέλευση από τα πιτ!\nΤην εξάδα έκλεισε ο Αντρέας Παργινός που τρέχει με την πρωτότυπη ελληνική μοτοσυκλέτα Super mono, με όνομα μοντέλου Ρ2 400, που έχει κατασκευάσει η ομάδα TEICM Racing Team του ΤΕΙ Κεντρικής Μακεδονίας!\nΣτην κατηγορία SS300 την νίκη πήρε ο Βασίλης Κορωνάκης οπού με αυτή του την νίκη πήρε και το πρώτο πρωτάθλημα, στην πρώτη χρονιά που ξεκίνησε αυτή η νέα κατηγορία.\nΣτην δεύτερη θέση τερμάτισε ο Κωνσταντίνος Τσουρουνάκης και την τρίτη θέση κατέκτησε ο Παναγιώτης Κόκκινος.\nΕτικέτες: 6ος Παν.Πρ.Ταχ. 2017, RACING, SS300, ΑΜΟΤΟΕ, ΑΠΟΤΕΛΕΣΜΑΤΑ, ΜΕΓΑΡΑ, Παν.Πρ.Ταχ. 2017, ΠΠΤ


catrice limited edition christmas 2018 - BeautyAZ\nΗ παλέτα προσώπου περιέχει δύο λαμπερά highlighters, ένα ρουζ σε διακριτική ροζ απόχρωση και μια απόχρωση contouring. Αυτό εγγυάται ένα τέλειο μακιγιάζ στη στιγμή - και μια φρέσκια επιδερμίδα που ακτινοβολεί. Χάρη στο πρακτικό μαγνητικό κλείσιμο και τους δύο ενσωματωμένους καθρέφτες, η all-in-one παλέτα είναι ιδανικός σύντροφος.Συμβουλή ΟμορφιάςΜε...\nΗ παλέτα ματιών συγκεντρώνει δώδεκα ματ, λαμπερές και αστραφτερές σκιές για να δημιουργήσετε εντυπωσιακά μακιγιάζ. Τα χρώματα των σκιών είναι τέλεια συνδυασμένα, με υπέροχες αποχρώσεις και έντονες χρωστικές. Αυτά τα χαρακτηριστικά και οι δύο ενσωματωμένοι καθρέφτες κάνουν αυτήν την παλέτα την τέλεια προσθήκη στη συλλογή σας.Συμβουλή Ομορφιάς...


ΤΕΧΝΗ ΚΑΙ ΖΩΗ: Η ΔΥΤΙΚΗ ΖΩΓΡΑΦΙΚΗ ΑΠΟ ΤΟΝ 14Ο ΑΙΩΝΑ ΩΣ ΤΟΝ 18Ο ΑΙΩΝΑ\nΗ ΔΥΤΙΚΗ ΖΩΓΡΑΦΙΚΗ ΑΠΟ ΤΟΝ 14Ο ΑΙΩΝΑ ΩΣ ΤΟΝ 18Ο ΑΙΩΝΑ\n(φώτο στο τέλος του κειμένου)\nΞεκινάμε από την Αναγέννηση στην Ιταλία και την Φλάνδρα από τον 14ο αιώνα μέχρι το 1520 που ήταν στο απόγειο της. Χαρακτηριστικά της είναι: Η κυριαρχία του θέματος και όχι της μορφής, το μέτρο, η αρμονία, η ισορροπία και η ενότητα του όλου. Ανθεί στις ευρωπαϊκές αυλές και στους μορφωμένους και αργόσχολους κυρίως.\nΈπειτα περνάμε στον Μανιερισμό. Ο όρος μανιέρα προέρχεται από το λατινικό manierus (=τρόπος) και η χρήση του επικράτησε κατά την περίοδο του Α Παγκόσμιου πολέμου Σε όλη σχεδόν την Ευρώπη θριαμβεύει από το 1530 ως και το τέλος του 16ου αιώνα. Η ύπαρξη του είναι μια αντίδραση στην Αναγέννηση. Έτσι, αντί να υπάρχει μέτρο, στον Μανιερισμό υπάρχει η υπερβολή και η πολυπλοκότητα. Αντί να κυριαρχεί το θέμα, εδώ κυριαρχεί η μορφή. Έτσι ο καλλιτέχνης για να δείξει την δεξιοτεχνία του πχ στην απεικόνιση του γυμνού σώματος, αδιαφορεί και για το αν οι μορφές που απεικονίζει έχουν αγιότητα ή για τον χώρο που βρίσκονται. Αντί για αρμονία, ο Μανιερισμός έχει δυσαρμονία, ανισορροπία και διάσπαση του όλου. Δίνει έμφαση σε μέρος του έργου.\nΧαρακτηριστικό του ακόμα είναι ότι συνήθως η ενέργεια του σώματος δεν αποδίδει μια δράση της μορφής αλλά λειτουργεί καθαρά στιλιστικά. Επίσης, έχουμε πολλών ειδών προοπτικές με έντονες επιμηκύνσεις ή βραχύνσεις. Τα χρώματα είναι παγωμένα και δυνατά.\nΚαθολική Αντιμεταρύθμιση Στα μισά του 16ου αιώνα η ζωγραφική έχει πιο έντονο τον θρησκευτικό της χαρακτήρα σε σχέση πάντα με την Αναγέννηση. Τα θέματα της είναι υπαγορευμένα από την Καθολική Εκκλησία με στόχο μέσα από την μεγαλοπρέπεια τους και την συγκινησιακή τους δύναμη να επιβάλλονται στους πιστούς. Τα έργα της Καθολικής Αντιμεταρύθμισης απευθύνονται στο συναίσθημα, στην καρδιά.\nΚλασικισμός Δεν είναι τίποτε άλλο παρά επιστροφή στο Αναγεννησιακό πνεύμα και μορφές. Ξεκινά με τους αδελφούς Carracci περίπου στο 1600. Η Γαλλία είναι αυτή που τον δέχτηκε με θέρμη σχεδόν όλον τον επόμενο αιώνα. Στον κλασικισμό η τάση της καλλιτεχνικής δημιουργίας και του ανθρωπίνου πνεύματος στρέφεται στην λογική και στην τάξη, αντίθετα με το Μπαρόκ που ακολουθεί που το χαρακτηρίζει το πάθος, οι έντονες αντιθέσεις του φωτός, οι πολύπλοκες συνθέσεις σε αταξία που απευθύνονται στο συναίσθημα. Ο Caravagio είναι αυτός που το ξεκίνησε στις αρχές του 17ου αιώνα και έπειτα απλώθηκε ως και αρχές του επόμενου αιώνα.\nΣτα τέλη του 18ου αιώνα ως και τις αρχές του επομένου, επανερχόμαστε στην λογική και στην τάξη με τον Νεοκλασικισμό. Δεν είναι τίποτε άλλο παρά η μίμηση, η αναζήτηση του ιδεατά ωραίου μέσα από την κλασική αρχαιότητα. Το Μανιφέστο του έγραψε ο Winckelman στο «Σκέψεις πάνω στην μίμηση των ελλήνων στη ζωγραφική και τη γλυπτική». Η ζωγραφική εδώ έχει ως αντικείμενο την ομορφιά. Αυτή ωστόσο η τέχνη λειτούργησε καθαρά προπαγανδιστικά. Πρόβαλε τα ιδανικά του Διαφωτισμού. Στην ουσία πρόβαλε τα ιδανικά της νέας αστικής τάξης που αυτή προκάλεσε δύο από τις μεγαλύτερες επαναστάσεις στην Δύση: Την Γαλλική και την Αμερικανική. Αυτή η τέχνη ήταν η τέχνη της Λογικής, του ορθολογισμού, του πατριωτισμού, της τάξης. Ταίριαζε με την λογική της αστικής τάξης που για να εξασφαλίσουν τον πλούτο που μόλις είχαν αποκτήσει χρειαζόντουσαν την «τάξη». Έτσι και τα πορτρέτα είχαν ανάλογο ρυθμό. Έπρεπε να δείχνουν την κοινωνική τάξη του εικονιζόμενου και τον πλούτο του. Και επειδή εκείνη την εποχή πίστευαν ότι όποιος είναι πλούσιος είναι και άξιος άνθρωπος, ταύτιζαν την αξιοσύνη με την ηθική. Άρα και τον πλούτο με το ήθος. Κάποιοι από τους πιο αναγνωρισμένους καλλιτέχνες αυτού του ρεύματος ήταν ο J. David και οι Gros, Ingres, Girodet, Antonio Canova.\nΟ Ρομαντισμός, που εμφανίζεται σχεδόν την ίδια περίοδο με τον Κλασικισμό, εκφράζει το συναίσθημα, το πάθος, το όνειρο ή και τον εφιάλτη του καλλιτέχνη αλλά με έναν ποιητικό τρόπο. Η κούραση από την ξερή λογική του Διαφωτισμού οδηγεί στο άλλο άκρο: Στο συναίσθημα, στη φαντασία, το υπερφυσικό, κάποιες φορές το παράλογο. «Μιλά» για ανατροπή, για τον θάνατο, για επανάσταση. Απορρίπτουν μετά βδελυγμίας τον υλισμό και την αισθητική και βάζουν στην θέση τους την αισθητική του άσχημου αλλά και το υψηλό αίσθημα. Δεν ακούγεται περίεργο αυτό με την αισθητική του άσχημου; Και όμως. Το άσχημο μπορούσες να το πλάσεις και να δημιουργήσεις νέες γραφές, νέες μορφές!! Έτσι ξεφεύγεις από την στασιμότητα και την αγκύλωση του όμορφου. Με αυτό τον τρόπο, η ασχήμια έχει μια δυναμική και γίνεται ένα μέσω υπέρβασης! Το κοινωνικό πλαίσιο που βοήθησε και αυτό σε αυτή την κατεύθυνση ήταν το αίτημα πολλών εθνοτήτων του 19ου αιώνα για εθνική ανεξαρτησία. Οι ρομαντικοί ήθελαν διακαώς να αγκαλιάσουν το Σύμπαν και να γίνουν ένα με αυτό και η τέχνη τους ήταν ένας δυνατός συνδετικός κρίκος μεταξύ του Θεού και του ανθρώπου.\nΕδώ χρειάζεται να πούμε δυο πράγματα. Πρώτον ότι όλα αυτά τα ρεύματα που αναφέραμε δεν διαδέχονταν το ένα μετά το άλλο πάντα. Κάποιες φορές κινούνταν παράλληλα.\nΔεύτερον, να τονίσουμε αυτό που αναφέραμε και πιο πάνω: Ότι υπήρχαν 2 τάσεις στους καλλιτέχνες ανά εποχή. Η μία είναι η εκθείαση της Λογικής και η άλλη η εκθείαση του Συναισθήματος. Λογική και Συναίσθημα δεν λειτουργούσαν ενιαία.\nΤελειώνοντας να προσθέσω πως ο Μανιερισμός έχει μια σχέση με τον 20ο αιώνα. Έχει επηρεάσει τον Σουρεαλισμό ως προς την ελευθερία της φαντασίωσης. Έχει επηρεάσει και τον Ντανταϊσμό με την έννοια της εφευρετικότητας σαν αξία.\nΑναγεννησιακός πίνακας του ιταλού Σάντρο Μποτιτσέλι με τίτλο "Η γέννηση της Αφροδίτης"\nΑναγεννησιακός πίνακας του Τζιάκοπο Ντιντορέτο με τίτλο "Απόλλωνας και Μούσες" γύρω στο 1560 με διαστάσεις 2,7 Χ 2,36 μ\nΑναγγενησιακό πίνακας "Μόνα Λίζα" του Λεονάρντο Ντα Βίντσι\nΠίνακας του Ελ Γκρέκο με στοιχεία Μανιερισμού "Laokoon" 1604-1614,λάδι σε μουσαμά,142 × 193 cm\nΚλασικισμός. Carracci Triumph of Bacchus and Ariadne 1597 - 1602\nΚλασικισμός. "Η επιλογή του Ηρακλή" Carracci διαστάσεις 167 x 273 του 1596\n"Supper at Emmaus" Oil on canvas, 1601-1602 , 139 x 195 cm\n"Amor Victorious" 1602 - 1603 Oil on canvas, 156 x 113 cm\n"St. John the Baptist Alternative title: Youth with Ram". c.1600 Oil on canvas, 129 x 94 cm\nΝεοκλασικισμός Έργο του David "Count Potocki " 1780-81Oil on canvas\nΝεοκλασικισμός Έργο του David , "The Sabine Women" 1799; Oil on canvas\nΝεοκλασικισμός Έργο του David "Oath of the Horatii " 1784 Oil on canvas\nΝεοκλασικισμός Ingres "Portrait of Napoleon on the Imperial Throne." 1806. Oil on canvas.\nΡΟΜΑΝΤΙΣΜΟΣ J.M.W.Turner "The Shipwreck"1805Oil on canvas\nΡομαντισμός John Henry Fuseli, "The Nightmare" 1790 - 1791 Oil on canvas\nΡομαντισμός Srubbs "Horse Attacked by a Lion" 1762-65 Oil on canvas;\nΈργο του Goya "Don Manuel Osorio Manrique de Zunica "1792. Oil on canvas\nΈργο του Goya "The Nude Maja" (La Maja Desnuda) 1799Oil on canvas\nΕργασία απο την Μαρία Ουζούνογλου\nΑναρτήθηκε από ΤΕΧΝΗ ΚΑΙ ΖΩΗ στις 4:31 π.μ.


Coffee Variations από τη Nespresso! | Ι LOVE STYLE\nCoffee Variations από τη Nespresso!\nΤρία διαφορετικά αρώματα καρπών κάνουν τις νέες ποικιλίες Variations της Nespresso πιο ευωδιαστές από ποτέ\nΤο περιμέναμε καιρό και επιτέλους έφτασε. Οι νέες εκλεκτές ποικιλίες Variations από τη Nespresso για το 2012 είναι επιτέλους γεγονός. Και, όπως πάντα, οι Coffee Experts της Nespresso έβαλαν τα δυνατά τους για να προσφέρουν σε όλους τους coffee lovers το καλύτερο δυνατό αποτέλεσμα.\nΗ νέα σειρά προέκυψε από το συνδυασμό της Εκλεκτής Ποικιλίας Livanto και των φυσικών αρωμάτων που αποκαλύπτουν οι θεσπέσιες γευστικές νότες τριών διαφορετικών καρπών: Καρύδα, Φουντούκι και καρποί Μακαντέμια.\nΚαρύδα: Η τέλεια αρμονία που επιτυγχάνεται με τις νότες καρύδας και την Εκλεκτή Ποικιλία Livanto δημιουργεί μια γευσιγνωστική εμπειρία που θυμίζει τα μπισκότα μακαρόν καρύδας.\nΦουντούκι: Ο συνδυασμός από ελαφρά καβουρδισμένες νότες φουντουκιού με την Εκλεκτή Ποικιλία Livanto αποκαλύπτει γεύσεις πραλίνας.\nΚαρποί Μακαντέμια: Οι πλούσιες γεύσεις των καρπών μακαντέμια σε συνδυασμό με τον ολοκληρωμένο χαρακτήρα της Εκλεκτής Ποικιλίας Livanto αναπτύσσουν μια απρόσμενη φρεσκάδα που τονίζεται με νότες εσπεριδοειδών.\nΟι νέες Εκλεκτές Ποικιλίες Variations 2012 θα μας χαρίσουν εξαιρετικό espresso, αλλά μπορούμε να τις απολαύσουμε και σε συνδυασμό με γάλα. Έτσι, η Variation Φουντούκι και η Καρύδα είναι ιδανικές για Latte Macchiato, ενώ η Variation καρποί Μακαντέμια δίνει εξαιρετικό Cappuccino.\nΟι Εκλεκτές Ποικιλίες Variations 2012 θα είναι διαθέσιμες για λίγες εβδομάδες στις Nespresso Boutiques.


Η διαδικασία επιλογής ξεκίνησε την 1η Αυγούστου 2018\nΣΕ ΕΦΑΡΜΟΓΗ Ο ΘΕΣΜΟΣ ΤΟΥ ΓΕΝΙΚΟΥ ΟΙΚΟΓΕΝΕΙΑΚΟΥ ΓΙΑΤΡΟΥ\nΗ Γενική - Οικογενειακή Ιατρική (General Practice ή Family Medicine) είναι μία Ιατρική Ειδικότητα με πολυετή ιστορία στις προηγμένες χώρες, αλλά πρόσφατη στην Ελλάδα. Αποτελεί έναν ακαδημαϊκό και επιστημονικό κλάδο με το δικό του εκπαιδευτικό περιεχόμενο, έρευνα, επιστημονική τεκμηρίωση και κλινική δραστηριότητα. Είναι μία κλινική Ιατρική Ειδικότητα προσανατολισμένη προς την Πρωτοβάθμια Φροντίδα Υγείας.\nΟ Γενικός - Οικογενειακός Ιατρός είναι εξειδικευμένος ιατρός με τετραετή ειδίκευση, εκπαιδευμένος σύμφωνα με τις αρχές του επιστημονικού κλάδου της Γενικής - Οικογενειακής Ιατρικής. Αποτελεί το πρώτο σημείο της ιατρικής επαφής με το σύστημα φροντίδας υγείας, παρέχοντας ανοιχτή και απεριόριστη πρόσβαση στους χρήστες του, ασχολούμενος με τα προβλήματα υγείας ανεξάρτητα από την ηλικία, το φύλο ή οποιοδήποτε άλλο χαρακτηριστικό του ενδιαφερόμενου ατόμου.\nΧρησιμοποιεί αποδοτικά το σύστημα υγείας, συνεργαζόμενος με άλλους επαγγελματίες υγείας και επικοινωνώντας με άλλες ειδικότητες, αναλαμβάνοντας ρόλο συνηγόρου υπέρ του ασθενούς, όταν αυτό χρειάζεται.\nΠΡΟΣΩΠΟΚΕΝΤΡΙΚΗ ΚΑΙ ΟΛΙΣΤΙΚΗ ΠΡΟΣΕΓΓΙΣΗ\nΑναπτύσσει μία προσωποκεντρική και ολιστική προσέγγιση, επικεντρωμένη στο άτομο, στην οικογένειά του και στην κοινότητά τους.\nΕργάζεται για την καθιέρωση μίας προσωπικής σχέσης, μέσω της αποτελεσματικής επικοινωνίας ανάμεσα στον ιατρό και τον ασθενή. Διαχειρίζεται ταυτόχρονα οξέα και χρόνια προβλήματα υγείας των ασθενών του, ενώ παράλληλα προάγει την υγεία και την ευεξία της κοινότητας μέσα από κατάλληλες και αποτελεσματικές παρεμβάσεις προληπτικής ιατρικής και αγωγής της υγείας.\nΗ πρόληψη ορίζεται ως το μέσον για την προαγωγή και διατήρηση της υγείας και την αποτροπή της ασθένειας. Ασχολείται με την απομάκρυνση ή ελάττωση των παραγόντων κινδύνου, την έγκαιρη διάγνωση και θεραπεία και τον περιορισμό των επιπλοκών. Η προαγωγή της υγείας αποσκοπεί στη βοήθεια υγιών ατόμων να μάθουν υγιείς συμπεριφορές και να αναλάβουν την ευθύνη για την ευεξία τους.\nΟ ΡΟΛΟΣ ΤΟΥ ΟΙΚΟΓΕΝΕΙΑΚΟΥ ΙΑΤΡΟΥ ΣΤΗΝ ΠΡΟΛΗΨΗ\n➢ Συμβουλευτική Αγωγή για αλλαγές σε παράγοντες του τρόπου της καθημερινής ζωής, οι οποίοι συνδέονται με νόσους.\n➢ Καθοδήγηση σχετικά με την κληρονομικότητα ορισμένων νόσων και την αποτροπή εμφάνισής τους.\n➢ Κατευθυντήριες οδηγίες για τον εμβολιασμό έναντι λοιμωδών νοσημάτων π.χ. πότε και ποιες ομάδες πρέπει να εμβολιαστούν για τον ιό της γρίπης, τον πνευμονιόκοκκο, τον ιό των ανθρώπινων θηλωμάτων (HPV) κτλ.\n➢ Διάγνωση νόσου σε πρώιμο στάδιο με screening πληθυσμού, ώστε η θεραπεία να αρχίσει πριν επέλθουν ιστολογικές αλλοιώσεις π.χ screening για την αρτηριακή υπέρταση, το σακχαρώδη διαβήτη, το μεταβολικό σύνδρομο, τον καρκίνο του μαστού, του προστάτη κ.λπ.\nΣΗΜΑΝΤΙΚΗ ΣΤΗ ΣΥΓΧΡΟΝΗ ΙΑΤΡΙΚΗ Η ΟΛΙΣΤΙΚΗ ΠΡΟΣΕΓΓΙΣΗ\nΗ διάγνωση που επικεντρώνεται στη νόσο, ο τυπικός εκπρόσωπος της νοσοκομειακής ιατρικής χαρακτηρίζεται από συγκεκριμένα όρια. Η αντιμετώπιση μίας συγκεκριμένης νόσου και ο διαχωρισμός της από τα υπόλοιπα αλληλοεξαρτώμενα συστήματα του οργανισμού έχει ως αποτέλεσμα την έλλειψη προσέγγισης του ασθενή ως ολότητα. Αντίθετα η ολιστική προσέγγιση, η αντιμετώπιση δηλαδή του προσώπου του ασθενούς στο σύνολό του, είναι πολύ σημαντική στη σύγχρονη ιατρική.\nΟ οικογενειακός γιατρός παρέχει ολοκληρωμένη και συνεχή φροντίδα στο άτομο με σκοπό την πρόληψη των ασθενειών και την προαγωγή της υγείας.\nΥΠΕΥΘΥΝΟΣ ΣΤΑ ΘΕΜΑΤΑ ΥΓΕΙΑΣ ΤΟΥ ΑΣΘΕΝΟΥΣ\nΟ Γενικός - Οικογενειακός Ιατρός στοχεύει στη συνεχή και προσωπική φροντίδα. Δημιουργούνται έτσι ισχυροί δεσμοί μεταξύ ιατρού – ασθενούς οι οποίοι είναι απαραίτητοι για την πρόληψη, έρευνα και χειρισμό της οποιασδήποτε νόσου. Επειδή είναι υπεύθυνος για ολόκληρο τον ιατρικό φάκελο είναι ενήμερος για όλα τα θέματα υγείας του ασθενούς.\nΟ οικογενειακός γιατρός μπορεί να είναι:\nα) γιατρός κλάδου ιατρών Ε.Σ.Υ., που υπηρετεί και παρέχει τις υπηρεσίες του στις Το.Μ.Υ., στα Κέντρα Υγείας και σε λοιπές δημόσιες μονάδες Π.Φ.Υ.,\nβ) γιατρός που παρέχει τις υπηρεσίες του στο πλαίσιο λειτουργίας της Τοπικής Ομάδας Υγείας του άρθρου 106 του ν. 4461/2017 (Α’ 38)\nγ) ιδιώτης γιατρός συμβεβλημένος με τον Ε.Ο.Π.Υ.Υ. και με εγγεγραμμένο πληθυσμό ευθύνης.\nΟι οικογενειακοί γιατροί είναι γιατροί ειδικότητας γενικής ιατρικής ή παθολογίας για τον ενήλικο πληθυσμό και παιδίατροι για τον παιδικό πληθυσμό.\nΠΡΩΤΟΒΑΘΜΙΑ ΦΡΟΝΤΙΔΑ ΥΓΕΙΑΣ (Π.Φ.Υ.)\nΩς Πρωτοβάθμια Φροντίδα Υγείας (Π.Φ.Υ.) νοείται το σύνολο των ολοκληρωμένων υπηρεσιών που έχουν ως σκοπό την παρακολούθηση, διατήρηση και βελτίωση της υγείας του ανθρώπου. Οι υπηρεσίες περιλαμβάνουν την προαγωγή της υγείας, την πρόληψη της νόσου, τη διάγνωση, την θεραπεία, την ολοκληρωμένη φροντίδα και τη συνέχεια αυτής. Το Κράτος έχει την ευθύνη για την παροχή ποιοτικών υπηρεσιών Π.Φ.Υ. στο σύνολο του πληθυσμού, με σεβασμό στα δικαιώματα και τις ανάγκες του.\nζ) την υλοποίηση προγραμμάτων εμβολιασμού,\nΔΙΑΔΙΚΑΣΙΑ ΕΠΙΛΟΓΗΣ ΟΙΚΟΓΕΝΕΙΑΚΟΥ ΓΙΑΤΡΟΥ\nΟ Οικογενειακός γιατρός θα είναι ο "πλοηγός" του ασφαλισμένου μέσα στο Σύστημα Υγείας. Οι ασφαλισμένοι θα πρέπει να μπαίνουν με κωδικούς TAXISNET και AMKA στην ιστοσελίδα www.hdika.gr και να αναζητούν τον οικογενειακό γιατρό της περιοχής τους και να κλείνουν ραντεβού για την επίσκεψη τους.\nΗ αίτηση εγγραφής μπορεί να υποβληθεί μέσω της ηλεκτρονικής εφαρμογής ή σε κάθε δημόσια δομή Πρωτοβάθμιας Φροντίδας Υγείας ή απευθείας στον Οικογενειακό Ιατρό.\nΟΔΗΓΙΕΣ ΥΠΟΒΟΛΗΣ ΤΗΣ ΑΙΤΗΣΗΣ ΕΠΙΛΟΓΗΣ\n1-Είσοδος στο πληροφορικό σύστημα (rdv.ehealthnet.gr), με τους κωδικούς του taxisNET και επιβεβαίωση με τον ΑΜΚΑ.\n2-Συμπλήρωση των προσωπικών στοιχείων σας (βάσει των στοιχείων που θα συμπληρωθούν θα γίνει η επιλογή του Οικογενειακού Ιατρού).\n3-Επιλογή Οικογενειακού Ιατρού μεταξύ των διαθέσιμων. Διαθέσιμοι θεωρούνται οι Οικογενειακοί Ιατροί, οι οποίοι παρέχουν υπηρεσίες εντός του Δήμου που έχει δηλωθεί στο βήμα 2 και οι οποίοι δεν έχουν συμπληρώσει το εκ του νόμου ανώτατο όριο πληθυσμού ευθύνης.\n4-Υποβολή της ηλεκτρονικής αίτησης.\n5-Εκτύπωση της αίτησης.\nΗ διαδικασία επιλογής Οικογενειακού Γιατρού ξεκίνησε την 1η Αυγούστου 2018 και η διαδικασία θα ολοκληρωθεί στο τέλος του έτους.\nΒασ. Αλεξάνδρου 14 – 20 Περιστέρι\nτηλ. 210 5759440 – 694 555 4069


Βασίλισσα. Το παιχνίδι του φακού ενισχύει την εικόνα της καγκελαρίου ως πραγματικής βασίλισσας του παιχνιδιού. Και μπροστά στις δημοσκοπήσεις είναι και στο ντιμπέιτ τα πήγε περίφημα. Kay Nietfeld/dpa via AP\nΜόδα για καρναβάλια. Ενα κοστούμι εικονίζεται από την παρουσίαση K2K Alliance Carnival 2018 με τίτλο “We Stand United”. Η παρουσίαση έγινε στην Εθνική Ακαδημία Εφαρμοσμένων Τεχνών του Trinidad και Tobago. REUTERS/Andrea de Silva\nΤροχαίο μέσα στο σπίτι. Είναι από αυτά που διηγείσαι μια ολόκληρη ζωή (αν την βγάλεις καθαρή). Οταν εκεί που καθόσουν αμέριμνος και έβλεπες τηλεόραση, ξαφνικά ένα αυτοκίνητο σπάει τον τοίχο και πέφτει πάνω σου. Το γεγονός συνέβη στο Clifton του York όταν ένα Volkswagen Golf που οδηγούσε ένας εικοσάχρονος μπήκε σε σπίτι τραυματίζοντας τον ιδιοκτήτη του. (Danny Lawson/PA via AP)


2018: Χρονιά Ανάπτυξης για το γραφείο μας! | asfa-lyseon.gr\nHomeBlogΚαριέρα Ασφαλιστή2018: Χρονιά Ανάπτυξης για το γραφείο μας!\n2018: Χρονιά Ανάπτυξης για το γραφείο μας!\nΤο 2018 σηματοδοτεί την έναρξη αδιάλειπτης ανάπτυξης για το γραφείο μας, θέτοντας νέους και φιλόδοξους στόχους! Είμαστε πιο έτοιμοι από ποτέ, να αγκαλιάσουμε νέες προκλήσεις που θα βελτιώσουν την ποιότητα των υπηρεσιών μας και ταυτόχρονα, την παραγωγικότητά μας.\nΑρχικά, εστιάζουμε στον ανθρώπινο παράγοντα, επιδιώκοντας να διευρύνουμε, όλο και περισσότερο, το δίκτυο των συνεργατών μας και δίνοντας την ευκαιρία σε χαρισματικούς και φιλόδοξους επαγγελματίες να στελεχώσουν την ομάδα μας. Μας ενδιαφέρει να εξελίσσουμε τους συνεργάτες μας σε όλο το φάσμα της επαγγελματικής τους πορείας, μέσω διαρκούς εκπαίδευσης και υποστήριξης, ώστε σε συνδυασμό με τις προσωπικές τους δεξιότητες, να είναι έτοιμοι να ανταπεξέλθουν στις προκλήσεις του επαγγέλματος.\nΤην τρέχουσα περίοδο, μάλιστα, αναζητούμε φιλόδοξους νέους ή νέες που ενδιαφέρονται να ασκήσουν ένα επάγγελμα που θα τους προσφέρει οικονομική ασφάλεια και σίγουρο μέλλον, προτείνοντάς τους μία θέση στα γραφεία μας. Ο ασφαλιστικός κλάδος, εξάλλου, μεταλλάσσεται και βελτιώνεται συνεχώς, καθιστώντας το επάγγελμα του ασφαλιστικού συμβούλου ως ένα από τα πλέον αξιόπιστα και προσοδοφόρα στον επαγγελματικό στίβο της χώρας μας.\nΕπιπλέον, η ανάπτυξη του γραφείου μας ενισχύεται και από την εξάπλωση των εγκαταστάσεών μας. Μέσα στο 2019, αποκτούμε νέα γραφεία στα δυτικά προάστια, επιδιώκοντας να διευρύνουμε τις παρεχόμενες υπηρεσίες μας και σε άλλες κομβικές περιοχές της Αττικής και να καλύψουμε τις προσωπικές ανάγκες πολύ περισσότερων ασφαλισμένων.\nΣυμπερασματικά, το γραφείο μας διανύει μία λαμπρή περίοδο άνθησης, αποκτώντας νέους συνεργάτες και ολοκαίνουριες εγκαταστάσεις και θέτοντας συγκεκριμένους και επιτεύξιμους στόχους που θα αποτελέσουν εφαλτήριο για περαιτέρω ανάπτυξη στο μέλλον.\nΕπισκεφτείτε μας στις Ημέρες Καριέρας 2018, που θα διεξαχθούν 13 και 14 Οκτωβρίου στην Τεχνόπολη Δήμου Αθηναίων!


Το χωριό μας όμως θα συνεχίσει να ζει όσο το αγαπάμε και το επισκεπτόμαστε | Γαρδικιωτικες κουβεντες...\n« Ακούω τα δέντρα να βογγούν και τις οξυές να τρίζουν…\nΧριστουγεννιάτικες Αναμνήσεις »\nΤο χωριό μας όμως θα συνεχίσει να ζει όσο το αγαπάμε και το επισκεπτόμαστε\n24/11/2009 από gardikiomilaion\nΑπό τις πρώτες μέρες δημιουργίας του «Εν Γαρδικίω» πιστεύαμε στην συμμετοχή των συμπατριωτών μας σ΄ αυτή την προσπάθειά μας. Έχοντας λοιπόν αυτό ως φιλοσοφία, ξεκινάμε τη συζήτηση με τους συγχωριανούς μας, και με πρώτο συνομιλητή τον Πρόεδρο του Συλλόγου Γαρδικιωτών της Λαμίας, τον Κώστα Χριστόπουλο, έναν άνθρωπο που όχι μόνο ζωντάνεψε το Λαμιώτικο Σύλλογο, αλλά με τις δραστηριότητές του τον έχει κάνει παράδειγμα για όλους τους άλλους.\nΕν Γαρδικίω: Θα θέλαμε να σας ευχαριστήσουμε αγαπητέ μας πρόεδρε, που δεχτήκατε να απαντήσετε στις ερωτήσεις μας.\nΚώστας Χριστόπουλος: Θα ήθελα κι εγώ να σας συγχαρώ για τη δημιουργία του blog που πιστεύω ότι δίνει τη δυνατότητα άμεσης επικοινωνίας και ενημέρωσης των συγχωριανών μας. Επίσης να σας συγχαρώ για τη σχετική πρωτοβουλία σας.\nΕν Γαρδ.: Πότε ιδρύθηκε ο Σύλλογος της Λαμίας και από ποιους. Αποτελεί συνέχεια του Συλλόγου της δεκαετίας του ‘60?\nΚ.Χ.: Σύμφωνα με το αρχείο του Συλλόγου το 1976 με πρωτοβουλία πολλών Γαρδικιωτών που έμεναν στη Φθιώτιδα ιδρύθηκε σύλλογος με την επωνυμία: ΣΥΛΛΟΓΟΣ ΓΑΡΔΙΚΙΩΤΩΝ ΟΜΙΛΑΙΩΝ ΦΘΙΩΤΙΔΑΣ. Λειτούργησε για ένα χρόνο περίπου και έκτοτε παρέμεινε ανενεργός. Ο σημερινός Σύλλογος αποτελεί τη συνέχεια εκείνου του Συλλόγου, αφού βέβαια με την επαναδραστηριοποίησή του στα τέλη του 2001, έγινε και η σχετική αναθεώρηση του καταστατικού του.\nΕν Γαρδ.: Πόσα μέλη έχει σήμερα ο Σύλλογος? Συμμετέχουν νέοι στο Σύλλογο?\nΚ.Χ.: Όλοι όσοι συμμετέχουν στις εκδηλώσεις του συλλόγου είναι μέλη, αφού έχουν καταβάλει το ποσό της εγγραφής και συνδρομής που είναι 5 ευρώ. Μέλη του συλλόγου είναι αρκετοί νέοι. Επίσης το Διοικητικό Συμβούλιο του Συλλόγου απαρτίζεται από σχετικά νέους ανθρώπους αλλά και νεαρά άτομα.\nΕν Γαρδ.: Ποιες είναι σήμερα οι δραστηριότητες του Συλλόγου\nΚ.Χ.: Οι δραστηριότητες του Συλλόγου θα τολμούσα να αναφέρω είναι πολύπλευρες. Επιγραμματικά να σας αναφέρω: πραγματοποιούνται δύο χοροί, ένας στη Λαμία και ένας στο Γαρδίκι, γίνονται δύο ομαδικές αιμοδοσίες, μία το Χειμώνα και μία το Καλοκαίρι, για την τράπεζα αίματος που δημιούργησε πριν από 4 χρόνια ο Σύλλογος, βραβεύονται οι επιτυχόντες στα ΑΕΙ και ΑΤΕΙ συγχωριανοί μας, λειτουργούν τμήματα παραδοσιακών χορών για μικρά παιδιά και από φέτος και για ενήλικες, γίνονται συναντήσεις με αρμόδιους (Νομάρχη, Δημάρχους, Βουλευτές, Γ.Γ. Περιφέρειας Στερεάς κ.λ.π) για την προώθηση θεμάτων που αφορούν το χωριό μας και την περιοχή μας γενικότερα, διαφημίζονται στα κανάλια της κεντρικής Ελλάδας οι εκδηλώσεις μας κατ΄ επέκταση και το χωριό μας, καθαρίζονται και παραδίδονται στους περιπατητές μονοπάτια στο χωριό μας π.χ. αυτά που οδηγούν στην Αγία Παρασκευή, αναδεικνύονται προβλήματα και προβάλλονται οι φυσικές ομορφιές του τόπου μας, προσφέρεται βοήθεια στην εκκλησία, προσφέρεται βοήθεια σε άτομα που χρειάζονται την αρωγή μας, τοποθετούνται πινακίδες στο χωριό που βοηθούν τους επισκέπτες και συμβάλλουν στην αναβάθμιση της περιοχής, αναπαλαιώθηκε με δαπάνη του Συλλόγου η βρύση Ντουβουρνά και συμβάλλαμε οικονομικά στην κατασκευή της βρύσης στην Ανέζα. Πραγματοποιήθηκε στο Γαρδίκι έκθεση αγιογραφίας, έγινε ενημέρωση από ειδικούς με θέμα το γυναικολογικό καρκίνο, έγινε ημερίδα στο χωριό για τα ολοκληρωμένα προγράμματα ανάπτυξης αγροτικού χώρου (ΟΠΑΑΧ),πήραμε μέρος σε εκδηλώσεις άλλων συλλόγων φιλικών στο χωριό μας και σε ενημερωτικές συζητήσεις για το θέμα των ανανεώσιμων πηγών ενέργειας, συμμετείχαμε στον τηλεμαραθώνιο που διοργάνωσε η τηλεόραση της κεντρικής Ελλάδας STAR για την αγορά κινητής μονάδας αιμοδοσίας από το νοσοκομείο Λαμίας, κατασκευάσαμε δυο γεφυράκια και είναι δυνατή και το Χειμώνα η πρόσβαση οχημάτων στο κάτω δρόμο (Άγιος Αθανάσιος- Σταυρός –Παναγία )κ.λ.π .δημιουργήσαμε για την προβολή του τόπου μας και την επικοινωνία μας την πρώτη ιστοσελίδα για το χωριό μας ,εκδώσαμε αφίσα με το χωριό μας ,τοποθετήθηκαν παραδοσιακά πιθάρια στις βρύσες που είναι στις πλατείες του χωριού κ.λ.π. Ακόμα να σας πω ότι με δαπάνη του Συλλόγου κατασκευάζεται αυτό τον καιρό ένα κιόσκι στο γήπεδο ποδοσφαίρου. Ευελπιστούμε στο νέο προγραμματισμό της τριετίας να κατασκευάσουμε και κάτι ακόμα στο σημείο εκείνο.\nΕν Γαρδ.: Πως διαγράφεται το μέλλον του Συλλόγου, τι μελλοντικές δραστηριότητες σχεδιάζονται\nΚ.Χ.: Πιστεύουμε με τη βοήθεια και τη συμμετοχή όλων το μέλλον του Συλλόγου θα είναι το ίδιο δημιουργικό και θα συμβάλλει έτσι στη διατήρηση του χωριού μας. Όσο για τις μελλοντικές δραστηριότητες να σας αναφέρω πως τελειώνει στο τέλος του έτους ο προγραμματισμός που είχε γίνει για την τριετία 2006-2009 και εφαρμόστηκε θα έλεγα κατά γράμμα. Πιστεύουμε πως ο νέος προγραμματισμός 2010-2013 θα είναι παρόμοιος. Στο Σύλλογο έχουν μπει γερές βάσεις και είναι οικονομικά ανεξάρτητος.\nΕν Γαρδ.: Ποιες είναι οι σχέσεις σας-ως Σύλλογος- με το χωριό\nΚ.Χ.: Οι σχέσεις μας ως Σύλλογος με τους φορείς του χωριού μας και με τους κατοίκους είναι, ας μου επιτραπεί η έκφραση, αριστότατες. Το ίδιο και με τα γειτονικά χωριά. Με την ευκαιρία της συνέντευξης αυτής να μου επιτρέψετε να τους ευχαριστήσω για άλλη μια φορά για τη συνεργασία μας.\nΕν Γαρδ.: Πως φαντάζεστε το χωριό μας να εξελίσσεται τα επόμενα χρόνια. Υπάρχει μέλλον?\nΚ.Χ.: Ακούστε. Το Γαρδίκι υπήρξε πρωτεύουσα της ορεινής δυτικής Φθιώτιδας. Αυτό νομίζουμε δεν μπορεί να ξαναγίνει. Τα τελευταία χρόνια αναπαλαιώνονται σπίτια , γίνονται και μερικά καινούρια, πιστεύουμε ότι θα υπάρχει ζωή, έστω παραθεριστική και τα επόμενα χρόνια. Θα ήθελα να σημειώσω ότι γινόμαστε δέκτες αιτημάτων πολλών ξένων και χωριανών για την αγορά σπιτιών και οικοπέδων. Προσκρούουν όμως στα κληρονομικά, αυτό γίνεται σε όλα τα χωριά και είναι αρνητικός παράγοντας. Το χωριό μας όμως θα συνεχίσει να ζει όσο το αγαπάμε και το επισκεπτόμαστε. Εμείς από την πλευρά μας προσπαθούμε όσο το δυνατό να συμβάλλουμε στη βελτίωση των συνθηκών διαβίωσης των μόνιμων κατοίκων αλλά και των παραθεριστών.\nΕν Γαρδ.: Μπορούμε να ελπίζουμε στη αποπεράτωση του δρόμου Λευκάδας-Γαρδίκιου-Αρτοτίνας?\nΚ.Χ.: Για αυτό το θέμα εμείς σαν Σύλλογος έχουμε επισκεφτεί πολλές φορές τους αρμόδιους. Πιστεύουμε ότι βάλαμε και εμείς ένα μικρό λιθαράκι στην μέχρι τώρα κατασκευή του. Μάλιστα έχουμε στείλει και επιστολές στους κατά καιρούς αρμόδιους υπουργούς. Νομίζουμε για το κομμάτι Γαρδίκι – Γραμμένη Οξιά επειδή είναι χωματόδρομος κάτι θα γίνει. Για το υπόλοιπο κομμάτι δεν είμαστε πολύ αισιόδοξοι λόγω και της οικονομικής συγκυρίας.\nΕν Γαρδ.: Το θέμα του Αιολικού Πάρκου σε ποιο σημείο βρίσκεται? Θα μπορέσουμε να το ματαιώσουμε?\nΚ.Χ.: Έχει γίνει προσφυγή στο συμβούλιο επικρατείας. Εμείς παλιότερα μαζί με άλλους φορείς είχαμε στείλει σχετική επιστολή με τις απόψεις μας και στον τότε πρωθυπουργό.\nΕν Γαρδ.: Ποιες είναι οι σχέσεις σας με το Σύλλογο των Αθηνών. Υπάρχουν κοινές δραστηριότητες?\nΚ.Χ.: Οι σχέσεις μας με το Σύλλογο των Αθηνών είναι πολύ καλές. Στις περιπτώσεις εκείνες που είναι εφικτή η συνδιοργάνωση αυτό και γίνεται Εξάλλου οι στόχοι και οι σκοποί μας είναι κοινοί.\nΕν Γαρδ.: Πότε εκλεχτήκατε πρόεδρος και ποιοι ήταν οι προηγούμενοι\nΚ.Χ.: Πρόεδρος στο διάστημα του ενός έτους λειτουργίας 1976-77 υπήρξε ο κ. Καραμήτρος Δημήτριος. Από την επαναλειτουργία του Συλλόγου στις αρχές του 2002 μέχρι και σήμερα, με τη θέληση των Γαρδικιωτών της Φθιώτιδας, έχω την τιμή να υπηρετώ τους συμπατριώτες μου από τη θέση του προέδρου. Τους ευχαριστώ θερμά.\nΕν Γαρδ.: Μιλήστε μας για τον εαυτό σας\nΚ.Χ.: Είμαι εκπαιδευτικός πρωτοβάθμιας εκπαίδευσης και υπηρετώ στο 21ο Δημ. Σχ. Λαμίας (Σταυρός).Πιστεύω στην πρόοδο της τεχνολογίας και της επιστήμης. Πιστεύω όμως, ως ένα βαθμό, και στη διατήρηση της πολιτιστικής μας κληρονομιάς και ταυτότητας ειδικά τη σημερινή εποχή της πολυπολιτισμικότητας. Αν θέλουμε να διατηρηθούμε ως έθνος αυτά και τα δύο πρέπει να τα διατηρήσουμε. Αυτό ακριβώς προσπαθούμε μεταξύ των άλλων δραστηριοτήτων να κάνουμε ως πολιτιστικός Σύλλογος.\nΕν Γαρδ.: Δημιουργήσατε το πρώτο και μοναδικό site για το χωριό μας. Ποιος το σχεδίασε και τη ανταπόκριση έχετε?\nΚ.Χ.: Η δημιουργία του site ήταν στον προγραμματισμό της τριετίας που σας ανέφερα παραπάνω. Το σχεδίασε το Δ.Σ. του Συλλόγου και το πραγματοποίησε ο γιος μου Περικλής που είναι φοιτητής πληροφορικής με εφαρμογές στη βιοϊατρική στο πανεπιστήμιο Στερεάς Ελλάδας με έδρα τη Λαμία, το δικό μας πανεπιστήμιο.\nΗ ανταπόκριση όσον αφορά την επισκεψιμότητα είναι ικανοποιητική. Στο λίγο χρονικό διάστημα που λειτουργεί το site οι επισκέπτες φτάνουν τους 1400 περίπου και πιστεύουμε ότι στο μέλλον θα αυξηθούν.\nΕν Γαρδ.: Πέστε μας τη γνώμη σας για το δικό μας Blog, αλλά και για τα υπόλοιπα Γαρδικιώτικα Blogs.\nΚ.Χ.: Τα blogs όπως και τα site είναι τη σημερινή εποχή της τεχνολογίας ο τρόπος άμεσης ενημέρωσης και επικοινωνίας. Επίσης είναι και μέσα προβολής του τόπου μας. Γιατί λοιπόν να εξαιρούνται τα δικά μας ηλεκτρονικά μέσα; Δεν έχω παρά να σας συγχαρώ για την προσπάθειά σας.\nΚλείνοντας θα ήθελα για άλλη μια φορά να σας ευχαριστήσω για την τιμή που μου κάνατε να ξεκινήσετε από εμένα αυτή την πρωτοβουλία σας και να απευθύνω τους θερμούς πατριωτικούς χαιρετισμούς του Δ.Σ προς όλες τις Γαρδικιώτισσες και όλους τους Γαρδικιώτες.\nΕν Γαρδ.: Κι εμείς σας ευχαριστούμε.\nΑναρτήθηκε στις Συνέντευξη | Σχολιάστε


ioablognews.blogspot.com: Μηχανή του Χρόνου: Αμερικανική εφημερίδα εκθειάζει την επανάσταση του 1821...\nΜηχανή του Χρόνου: Αμερικανική εφημερίδα εκθειάζει την επανάσταση του 1821...\nΤο άρθρο έκπληξη σε αμερικανική εφημερίδα, που εκθείαζε την Ελληνική Επανάσταση. Η στήριξη που έμεινε στα λόγια...\nΟ συντάκτης του φλογερού κειμένου επισημαίνει την χριστιανική ταυτότητα των εξεγερμένων ως ένα στοιχείο που επηρεάζει την Ευρώπη των ισχυρών. «Η θρησκεία χωρίζει τους αντιπάλους και ξεπερνά τη δύναμη της επανένωσης. Ο Τούρκος, τυφλωμένος από την οργή του, ενισχύει τη φλόγα που μέλλει να τον κατασπαράξει. Και με τις θηριωδίες του εναντίον της χριστιανικής εκκλησίας, αυξάνει την όρεξη της Αυστρίας και του Τσάρου». Ο αρθρογράφος αναφέρεται στην «νεαπολιτάνικη ελευθερία», δηλαδή την αποτυχημένη επανάσταση του 1820 στην Ιταλία. Οι Ναπολιτάνοι ξεσηκώθηκαν εναντίον του Βασιλιά, αλλά η επανάσταση καταπνίγηκε από τις δυνάμεις της Ιερής Συμμαχίας, που αποτελούνταν από την αυτοκρατορία της Αυστρίας, της Ρωσίας και το Βασίλειο της Πρωσίας.\nΣτις 25 Μαρτίου του 1821, ο Πέτρος Μαυρομιχάλης έστειλε επιστολή στον Γραμματέα της Κυβέρνησης και μετέπειτα Πρόεδρο, Τζον Κουίνσι Άνταμς, με την οποία ζητούσε τη βοήθεια της Αμερικής: «Οι αρετές σας, Αμερικάνοι, είναι πολύ κοντά στις δικές μας, αν και μας χωρίζει μεγάλη θάλασσα. Σας νιώθουμε πιο κοντά από τις γειτονικές μας χώρες και σας θεωρούμε φίλους, συμπατριώτες και αδελφούς, γιατί είστε δίκαιοι, φιλάνθρωποι και γενναίοι. Μην αρνηθείτε να μας βοηθήσετε!» Ο Μαυρομιχάλης δεν ήταν ο μοναδικός Έλληνας που επικοινώνησε με Αμερικανούς. Ο Αδαμάντιος Κοραής αλληλογραφούσε με τον Τόμας Τζέφερσον από την εποχή που ο τελευταίος ήταν πρέσβης στη Γαλλία, το 1785. Επιστολή του Κοραή από τον Ιούλιο του 1823, έγραφε: «Βοηθήστε μας, τυχεροί Αμερικάνοι. Δεν ζητάμε ελεημοσύνη, αλλά σας δίνουμε την ευκαιρία να αυξήσετε τη δική σας καλοτυχία».\nΘεωρούσαν ότι πρώτα έπρεπε να βοηθήσουν οι κοντινότερες ευρωπαϊκές δυνάμεις, οι οποίες μάλιστα δεν φαίνονταν πολύ πρόθυμες. Οι Αμερικάνοι φοβόντουσαν τη Ρωσία, γιατί πίστευαν ότι υπήρχε μεγάλος κίνδυνος να προσαρτήσει την Ελλάδα, αφού τη βοηθούσε να ανεξαρτητοποιηθεί από την Οθωμανική Αυτοκρατορία. Δεν ήθελαν να θυσιάσουν χρήμα και ανθρώπινες ζωές για να ενισχύσουν την αντίπαλη δύναμη.\nΤο άρθρο της 15ης Αυγούστου στην εφημερίδα «Providence Patriot» αποδεικνύει την φιλελληνική στάση της αμερικανικής κοινής γνώμης. Όπως βέβαια το αποδεικνύουν και οι Αμερικάνοι εθελοντές που πολέμησαν στην Ελλάδα για την απελευθέρωση. Ο πρώτος εθελοντής ήταν ο Τζορτζ Τζάρβις που ταξίδεψε στην Ελλάδα το 1822 και πολέμησε μέχρι και το θάνατό του, τον Αύγουστο του 1828. Ο Τζάρβις έγινε γνωστός ως Καπετάν Γιώργης Ζέρβας και ενέπνευσε πλήθος Αμερικάνων να ακολουθήσουν το παράδειγμά του. Το 1824 έφτασε στην Ελλάδα ο Τζόναθαν Μίλερ που συμμετείχε στην Έξοδο του Μεσολογγίου και εκθείασε το θάρρος των αγωνιστών σε κείμενά του.\nΣτις 5 Ιουλίου του 1826, ο Κολοκοτρώνης συνέθεσε επιστολή που δημοσιεύτηκε στις αμερικάνικες εφημερίδες: «Η Ελλάδα είναι ευγνώμων για τη φιλανθρωπία των χριστιανών αδελφών μας, που μοιράζονται τον αγώνα μας και υποστηρίζουν με τα χρήματά τους τον πόλεμο για την ανεξαρτησία. Οι Έλληνες είναι αποφασισμένοι να ζήσουν ή να πεθάνουν ελεύθεροι και δεν φοβούνται να χύσουν το αίμα τους ή το θάνατο των παιδιών και των γυναικών τους. Είναι έτοιμοι να δεχτούν τον θάνατο αντί τη σκλαβιά και τώρα, πιο πολύ από ποτέ, είναι ενωμένοι εναντίον των Τούρκων. Μην σταματήσετε να συνεισφέρετε. Βοηθάτε την ανθρωπότητα και κάνετε το θέλημα του Θεού».


Αφορά τον αγώνα ΟΦΗ - ΠΑΝΑΧΑΪΚΗ 2005\nΟ ΟΦΗ κέρδισε με ανατροπή (2-1) τον Απόλλωνα Σμύρνης στο «Γεντί Κουλέ» και εξασφάλισε την πρόκριση για τους «16» του Κυπέλλου μαζί με τον Πλατανιά.\nΜε δύο γκολ στο τελευταίο δεκάλεπτο, ο ΟΦΗ επικράτησε με 2-1 του Απόλλωνα Σμύρνης στο «Γεντί Κουλέ» και «σφράγισε» το εισιτήριο για τους «16» του Κυπέλλου. Αν οι Κρητικοί έχαναν 0-1, τότε οι δύο ομάδες θα ισοβαθμούσαν στους τρεις βαθμούς μαζί με τον Πλατανιά και επειδή όλων τα γκολ ήταν στο 1-1, θα οδηγούνταν σε μπαράζ.\nΟι γηπεδούχοι είχαν την υπεροχή, ωστόσο δυσκολεύονταν να δημιουργήσουν αξιόλογες φάσεις. Ο Απόλλωνας πατούσε καλύτερα στην επανάληψη και στο 62’ πήρε το προβάδισμα με τρομερό σουτ του Κιταμπάλα.\nΤο γκολ αφύπνισε τους ποδοσφαιριστές του Νίκου Παπαδόπουλου που ανέκτησαν τον έλεγχο και έφεραν… τούμπα το ματς. Στο 81’ ο Ογκμπόε ισοφάρισε σε 1-1 με κεφαλιά, ενώ στα τελευταία λεπτά ο Απόλλωνας βρέθηκε με 10 παίκτες λόγω αποβολής του Μπιτζιμίν. Η ανατροπή ολοκληρώθηκε στις καθυστερήσεις, με τον Ορτέγκα να σημειώνει το 2-1 και να στέλνει οριστικά ΟΦΗ και Πλατανιά στον επόμενο γύρο.\n1 ΟΦΗ 6\n2 Πλατανιάς 3\n3 Απόλλων Σμύρνης 0\n4 Ηρακλής 0\nΣτοιχεία για τον αγώνα: ΟΦΗ - ΠΑΝΑΧΑΪΚΗ 2005\n1.50 3.30 5.50 1.70 1.80 1 1.18 2.06\n1.95 1.95 5.50 1.72 1.78\nΣκίμπε για δύο χρόνια και επίσημα\nΡόκα: «Η καλύτερη ομάδα ως τώρα η ΑΕΚ»


Πρώην ΑΡΓΕΝΤΙΝΟ SAN LUIS.\nΑγοράσθηκε μαζί με τα ΙΕΡΑΞ, ΛΕΩΝ, ΠΑΝΘΗΡ ετοιμοπαράδοτα αντί 148.000 λιρών το καθένα με επείγουσες διαδικασίες εν όψει των Βαλκανικών Πολέμων ενώ είχαν αρχικά παραγγελθή από την Αργεντινή.\nΎψωσε την ελληνική σημαία την 19ην Σεπτεμβρίου 1912 στην Αγγλία αν και είχε ακόμη ξένο πλήρωμα και αμέσως απέπλευσε με πρώτο προορισμό το Αλγέρι όπου περίμενε το επίτακτο ΙΩΝIΑ με τα ελληνικά πληρώματα. Το ΑΕΤΟΣ όταν εισήλθε στην Μεσόγειο έπαθε σοβαρή βλάβη και έμεινε ακυβέρνητο ενώ κατά σύμπτωσιν επέρασε κοντά του ένα από τα άλλα Aντιτορπιλλικά το οποίο το ερυμούλκησε ώς το Αλγέρι.\nΣτην περιοχή των επιχειρήσεων στο Αιγαίο εστάλη αργότερα διότι ρυμουλκήθηκε και χρειάσθηκε επισκευή 5 εβδομάδων. Έλαβε μέρος στους Βαλκανικούς Πολέμους (κυβερνήτης αντιπλοίαρχος Α. Δουρούτης).\nΈλαβε μέρος στις επιχειρήσεις του Ευξείνου πόντου μεταξύ 1919-1920 και κατόπιν στην Μικρασιατική Εκστρατεία.\nΣτις επιχειρήσεις της περιόδου 1940-45 προσέφερε πολλές υπηρεσίες ανάλογα με την ηλικία και τον εξοπλισμό του η δε δράση του το έφερε μέχρι τον Ινδικό Ωκεανό.\nΜεταξύ Δεκεμβρίου 1941 και Φεβρουαρίου 1942 πραγματοποίησε μετασκευή του οπλισμπού του στην Καλκούτα για την καλύτερη εκτέλεση των νέων του αποστολών.\nΠαρωπλίσθη το 1946.\nΤο Α/Τ ΑΕΤΟΣ είναι το 1o κατα σειρά από τα 2 πλοία που έχουν αυτό το όνομα\n2... Το Α/Τ ΑΕΤΟΣ πρώην αμερικανικό USS SLATER DE766 το οποίον παρελήφθη το 1951 και παρωπλίσθη το 1991.\nΤου ιδίου τύπου, ΙΕΡΑΞ (D-36), ΛΕΩΝ (D-50), ΠΑΝΘΗΡ (D-72).\nΤο Α/Τ ΑΕΤΟΣ είχε τα παρακάτω Τεχνικά Χαρακτηριστικά


Moonlight Tales: Στην τρικυμία της μοίρας (Κεφάλαιο 24)\nΣτην τρικυμία της μοίρας (Κεφάλαιο 24)\nΛίγη ώρα αργότερα είμαστε έτοιμοι να ξεκινήσουμε την πορεία μας μέσα από το δάσος. Στις παρυφές του, που κρυφτήκαμε κυνηγημένοι από τους στρατιώτες της Εστέλλα, όλα δείχνουν ήρεμα και φυσιολογικά. Οι ήχοι του δάσους είναι ανεπαίσθητοι και καθόλου ανησυχητικοί. Είναι οι ήχοι κάθε φυσιολογικού δάσους, το ίδιο και η χλωρίδα του. Τίποτε δεν προμηνύει πως το δάσος αυτό έχει κάτι το ιδιαίτερο.\nΠριν προχωρήσουμε προς το εσωτερικό του ακούμε προσεκτικά τον Εστέμπαν, έναν από τους Ιππότες που γνωρίζει όλους τους θρύλους και τις ιστορίες που κυκλοφορούν για το Δάσος των Νεράιδων, ώστε να αποφασίσουμε πως θα κινηθούμε μέσα του.\n«Οι νεράιδες του δάσους αυτού είναι σατανικά πλάσματα. Ως απόγονοι αγγέλων και δαιμόνων φέρουν την ομορφιά των πρώτων και την κακία, την πανουργία και τη μισανθρωπιά των δεύτερων. Το μένος τους εκδηλώνεται κυρίως προς τους άνδρες. Τους αρέσει να παίζουν μαζί τους. Περιπλανιούνται αιθέριες μες στα δέντρα χαμογελούν στο θύμα τους χορεύουν γύρω του και τον μαγεύουν με τα κόλπα και την ομορφιά τους, όπως οι Σειρήνες. Ποτέ όμως δεν αφήνουν τον μαγεμένο από τα κάλλη τους άνδρα να τις πιάσει. Με τα κόλπα τους τον οδηγούν στο κέντρο του δάσους κι εκεί αναλαμβάνουν δράση. Αποκαλύπτουν τα δόντια και τα νύχια τους και με αστραπιαίες κινήσεις ξεσκίζουν το σώμα του. Τον αφήνουν να σφαδάζει με ξεσχισμένες τις σάρκες του, έρμαιο σαρκοβόρων ζώων του δάσους χαρίζοντας του έναν φρικτό θάνατο.\n»Κανένας σχεδόν άντρας δεν έχει καταφέρει να βγει ζωντανός από εδώ. Και όσοι τα κατάφεραν ποτέ ξανά δεν ήταν οι ίδιοι. Κάποιοι δε μίλησαν ποτέ ξανά, άλλοι τρελάθηκαν, άλλοι απομονώθηκαν για πάντα ζώντας με το φόβο να κατατρώει τα σωθικά τους και άλλοι έδωσαν τέλος στη ζωή τους, νιώθοντας δυστυχισμένοι μακριά από την δολοφονική ομορφιά που αντίκρισαν. Όταν κοιτάξει κάποιος άντρας μια νεράιδα αμέσως την ερωτεύεται προσωρινά, μέχρις ότου καταφέρει να βρεθεί μακριά της, οπότε η μαγεία της διαλύεται, μια μαγεία όμοια με πρόσκαιρο ερωτικό φίλτρο. Γι’ αυτό την ακολουθεί μαγεμένος όπου και αν πάει χωρίς να λειτουργεί η λογική του, σαν ένα άβουλο κατοικίδιο», λέει ο Εστέμπαν.\nΌλα αυτά θα μου ακούγονταν συναρπαστικά αν ήταν απλά μια μυθοπλασία, ένας μύθος που θα ήξερα πως ποτέ δε θα παρατηρούσα, ή θα ζούσα. Τώρα ακούγονται απλά τρομακτικά και σουρεαλιστικά. Δεν ξέρω αν φταίει η υγρασία των παρυφών του δάσους ή η ιστορία που νιώθω το σώμα μου να τρέμει ανεπαίσθητα και το αίμα μου να έχει ξεχάσει να κυκλοφορήσει στο σώμα μου.\n«Είσαι σίγουρος πως όλα αυτά είναι αλήθεια;», ρωτά ένας Ιππότης τον Εστέμπαν. Δείχνει αρκετά νέος και η ιδέα του να πεθάνει τόσο νέος με τέτοιον τρόπο, ή να βγει από το δάσος ψυχικά σακατεμένος δε φαίνεται να του αρέσει και πολύ.\n«Σίγουρος απόλυτα δε μπορώ να είμαι γιατί δεν το έχω δει με τα μάτια μου. Συχνά οι θρύλοι είναι παραφουσκωμένοι. Αλλά οι Νεράιδες υπάρχουν σίγουρα σε αυτό το δάσος και οι άντρες που βγήκαν από εδώ μέσα είναι σίγουρα ελάχιστοι. Παρ’ όλα αυτά ποτέ δεν μπήκαν μαζικά τόσοι πολλοί άνθρωποι στο δάσος. Ούτε τόσο καλά οργανωμένοι και με τις γυναίκες να τους προστατεύουν. Οπότε νομίζω πως εμείς θα έχουμε περισσότερες πιθανότητες να τα καταφέρουμε», τον καθησυχάζει ο Εστέμπαν.\nΤο στόμα μου έχει στεγνώσει, αλλά προφέρω την ερώτηση που γεννιέται στο μυαλό μου.\n«Μας είπες τη στάση που κρατούν οι νεράιδες προς τους άνδρες. Ποια είναι η συμπεριφορά τους προς τις γυναίκες;»\n«Τις γυναίκες δε μπορούν να τις μαγέψουν με την ομορφιά τους, όπως τους άνδρες. Η στάση τους προς μια γυναίκα ποικίλει. Είτε θα θελήσουν να την κάνουν μια από αυτές, αναγκάζοντάς τη να μείνει για πάντα κοντά τους. Είτε θα την αφήσουν να περιπλανιέται άσκοπα στο δάσος, κάνοντάς τη να χάσει το δρόμο τους μέχρι να πεθάνει από πείνα ή δίψα, είτε να τρελαθεί και να καταλήξει στο προηγούμενο αποτέλεσμα. Σπανιότερα μπορεί να μην της δώσουν καμία σημασία και να την αφήσουν να διασχίσουν το δάσος άλλοτε ζητώντας κάποιο αντάλλαγμα και άλλοτε χωρίς να ζητήσουν τίποτε», μου απαντά ο Εστέμπαν.\n«Και πως προτείνεις να κινηθούμε στο δάσος;», ρωτώ και πάλι.\n«Όπως εξήγησα προηγουμένως και στον Ρότζερ και τον Έντουαρτ, πιστεύω πως το καλύτερο που έχουμε να κάνουμε είναι να φτιάξουμε κάτι σαν ανθρώπινο τείχος. Όλες οι γυναίκες θα φτιάξετε έναν εξωτερικό δακτύλιο γύρω από εμάς, τους άνδρες και θα πορευθούμε έτσι. Θα είστε κατά κάποιον τρόπο οι φύλακές μας αποτρέποντας μας να φύγουμε από τον δακτύλιο και να κοιτάξουμε τις νεράιδες. Θα είστε οι μόνες που θα κρατάτε ξίφη, ενώ τα δικά μας θα μαζευτούν στο κάρο, ώστε να μη μπορούμε να σας κάνουμε κακό για να πλησιάσουμε τις νεράιδες. Επίσης θα είναι καλύτερο να κρατάτε και αναμμένες δάδες. Στις νεράιδες που έχουν συνηθίσει να ζουν στο σκοτάδι του δάσους δεν αρέσει το φως. Ελπίζω αυτό να τις αποτρέψει από το να πλησιάσουν πολύ κοντά μας», λέει ο Εστέμπαν.\nΜετά από αυτά ξεκινούμε να κατευθυνόμαστε προς το εσωτερικό του δάσους. Νιώθω τέτοια υπερένταση και ανησυχία που ένα ανεπαίσθητο τρέμουλο αγκαλιάζει το κορμί μου. Αυτή η αόριστη αίσθηση κινδύνου με τρελαίνει. Οι αισθήσεις μου είναι σε τέτοια εγρήγορση που νιώθω πως τα νεύρα μου θα σπάσουν σύντομα και θα καταρρεύσω. Βέβαια δεν έχω τέτοιο περιθώριο οπότε σφίγγω τα δόντια και προχωρώ κοιτάζοντας γύρω μου επιφυλακτικά, σφίγγοντας τόσο δυνατά στα χέρια μου το δόρυ μου που το αίμα στραγγίζει από τα δάχτυλά μου.\nΠράγματι προχωρούμε στο δάσος έχοντας σχηματίσει έναν κύκλο γύρω από τους αρσενικούς Ιππότες. Βέβαια οι γυναίκες είμαστε κατά πολύ λιγότερες και δεν ξέρω κατά πόσο θα μπορέσουμε να τους αποτρέψουμε από το να πάνε προς τις νεράιδες αν τους πιάσει ομαδική τρέλα. Βασικά είναι σίγουρο πως δε θα τα καταφέρουμε αν συμβεί κάτι τέτοιο. Το μόνο που μπορώ να ελπίζω είναι να μη συμβεί.\nΗ Κόρα, και η Σεσίλια στέκονται αριστερά από τους άντρες, η Σούζαν μπροστά και εγώ και η Κλαρίσσα δεξιά τους. Περπατούμε όσο πιο ήσυχα μπορούμε ανάμεσα στα δέντρα, ώστε οι νεράιδες να μας ανακαλύψουν όσο το αργότερο γίνεται. Για τον ίδιο λόγο δεν ανάβουμε ακόμα τις δάδες παρ’ όλο που είναι αρκετά σκοτεινά, αλλά τις έχουμε έτοιμες στα χέρια μας. Διασχίζουμε το δάσος όσο πιο εξωτερικά μπορούμε αποφεύγοντας να πλησιάσουμε το κέντρο του για ευνόητους λόγους.\nΟ Γουίλ με πλησιάζει μέσα από τον υποτυπώδη δακτύλιο που έχουμε δημιουργήσει.\n«Πως είσαι; Δείχνεις σφιγμένη», μου λέει χαμηλόφωνα.\n«Γιατί άραγε;», ρωτάω σαρκαστικά κρατώντας το βλέμμα μου παγωμένο μπροστά ώστε να μην χάσω ούτε μια εικόνα από το δάσος.\n«Μην ανησυχείς θα τα καταφέρουμε», προσπαθεί να με καθησυχάσει ο Γουίλ. Επιτρέπω στον εαυτό μου να τον κοιτάξει για μια στιγμή. Μου χαμογελά καθησυχαστικά και τρυφερά, με τα ανεπαίσθητα λακκάκια να κάνουν την εμφάνιση τους στα μάγουλά του. Αμέσως η έντασή μου χαλαρώνει κάπως και οι παλμοί της καρδιάς μου επιταχύνονται. Δεν μπορώ να το πιστέψω πως πλέον είμαστε μαζί και πόσο ευτυχισμένη με κάνει να νιώθω αυτό, παρ’ όλες τις δύσκολες καταστάσεις που αντιμετωπίζουμε. Παρ’ όλα αυτά η ανησυχία με αφυπνίζει και πάλι.\n«Μείνε κοντά μου. Δε θέλω να σε ξελογιάσει καμία νεράιδα», πειράζω σχεδόν τον Γουίλ, χωρίς πραγματικά να ξέρω πως μου ήρθε η διάθεση κάτω από αυτές τις συνθήκες.\n«Λες και υπάρχει περίπτωση να ενδιαφερθώ να τις κοιτάξω όσο είσαι δίπλα μου», μου απαντά εκείνος χαμογελώντας μου.\n«Ας τους πει κάποιος πως δεν έχουν πάει για ρομαντικό πικνίκ στο πάρκο», μονολογεί η Κλαρίσσα λίγα μέτρα μπροστά μου κοιτάζοντας με βλέμμα αγανάκτησης προς τον ανύπαρκτο ουρανό.\n«Υποτίθεται πως πρέπει να είσαι πιο μπροστά και να προσέχεις μην εμφανιστεί καμία νεράιδα και όχι να προσέχεις τι λέω εγώ», της απαντώ στον ίδιο τόνο. Μου ρίχνει ένα δολοφονικό βλέμμα και προχωρά με περήφανο βήμα μερικά μέτρα πιο μπροστά, αφού περιστρέφει το δόρυ της μέσα στην παλάμη της. Κουνάω το κεφάλι μου αποδοκιμαστικά και ακούω τον Γουίλ δίπλα μου να γελάει χαμηλόφωνα. Του ρίχνω ένα γνήσιο δολοφονικό βλέμμα αλά Κλαρίσσα και συγκεντρώνομαι πάλι στο δάσος.\nΌσο προχωρούμε πιο βαθιά μέσα του η μορφή του αλλάζει δραματικά. Τελικά καταλήγει σε ένα πρωτόγνωρο για μένα θέαμα που δε θυμίζει καθόλου τα δάση που έχω δει στο παρελθόν. Είναι συγχρόνως το πιο ανατριχιαστικό και ένα από τα πιο όμορφα μέρη που έχω δει. Τα δέντρα που είναι κωνοφόρα με ένα παράξενο είδος πεύκου που δεν υπάρχει στον Προύτον και ένα είδος έλατου να κρατούν τα ηνία, είναι τόσο πυκνά κυρίως στο φύλλωμά τους, που δεν φαίνονται ούτε μικρά σημεία του ουρανού. Οι φυλλωσιές δημιουργούν έναν νέο σκοτεινό ουρανό από κλαδιά και σκουροπράσινα φύλλα. Μπορεί να μην περνά το φως του ήλιου που λογικά μέχρι τώρα θα έπρεπε να έχει αρχίσει να εμφανίζεται στην ανατολή, αλλά ένα αρκετά έντονο για να το συναντήσεις πουθενά αλλού στον ουρανό ανοιχτό μπλε χρώμα βάφει την ατμόσφαιρα γύρω από τα δέντρα. Δεν υπάρχει κάποια πηγή του φωτεινού αυτού χρώματος αλλά δείχνει να ναι ένα με το δάσος, σα να βρίσκεται παντού γύρω του αγκαλιάζοντας το, σε κάθε υδρατμό της υγρασίας που το κυκλώνει. Ανάμεσα στους κορμούς των δέντρων φυτρώνουν νάρκισσοι στο έντονο κίτρινο του λεμονιού, με το αστεροειδές τους σχήμα να τους κάνει να φαίνονται σαν πεφταστέρια που ξεχάστηκαν στη γη, καθώς μοιάζουν να λάμπουν μέσα στο σκουρογάλανο φόντο της ατμόσφαιρας.\nΚαθώς παρατηρώ μαγεμένη το δάσος το ακούω. Μια μουσική. Μια απαλή μελωδία που ξεχύνεται θαρρείς από τα σπλάχνα του ίδιου του δάσους. Μοιάζει να βγαίνει από ανθρώπινα χείλη, αλλά παρ’ όλα αυτά δεν έχει λόγια. Είναι απλά ένας μελωδικός σκοπός που κανένα ανθρώπινο στόμα δε θα κατάφερνε να βγάλει, παρά την ανθρώπινη χροιά του. Ένα κράμα του επίγειου και του θείου. Ο σκοπός είναι μαλακός, αργός και μελαγχολικός, αλλά είναι τόσο αισθαντικός και ταξιδιάρικος που τον νιώθω να αγκαλιάζει την ψυχή μου, σα να απευθύνεται αποκλειστικά σε αυτήν, σα να γεννήθηκα μόνο και μόνο για να ακούσω αυτή τη μελωδία. Αυτόματα σταματώ και κοιτάζω γύρω μου. Το ίδιο κάνουν και οι υπόλοιποι. Και τότε εμφανίζονται.\nΕίναι τα πιο αέρινα και όμορφα πλάσματα που έχω αντικρίσει, φορούν αραχνοΰφαντα λευκά φορέματα που αγκαλιάζουν τα όμορφα, λεπτεπίλεπτα κορμιά τους μέχρι τους μηρούς. Τα χαρακτηριστικά τους είναι ανθρώπινα, αλλά είναι τόσο όμορφα που θαρρείς πως κάποιος τις δημιούργησε παίρνοντας από το κάθε χαρακτηριστικό το πιο όμορφο δείγμα του. Τα υπέροχα μακριά μαλλιά τους ανεμίζουν καθώς πετούν γύρω μας και χορεύουν ανάμεσα στα δέντρα. Μοιάζουν τόσο προσιτές και γλυκές καθώς μας κοιτάζουν και χαμογελούν αθώα, σχεδόν ντροπαλά. ‘Ω, ναι αν ήμουν άντρας σίγουρα θα τις ερωτευόμουν’, σκέφτομαι. Και μετά ‘άντρας … ερωτευόμουν’ και τότε τινάζομαι σαν να έφαγα χαστούκι καθώς επανέρχομαι στην πραγματικότητα.\n«Μην τις κοιτάζετε στα μάτια», ουρλιάζω καθώς στρέφω την προσοχή μου προς το εσωτερικό του κύκλου μας. Μέσα του επικρατεί αναταραχή. Οι περισσότεροι άντρες περπατούν με τα βλέμματά τους στραμμένα προς το έδαφος με τους ώμους τους σφιγμένους από την ένταση και το φόβο. Κάποιοι όμως από αυτούς κοιτούν τις νεράιδες. Τα βλέμματά τους είναι ονειροπόλα και χαμένα.\n«Κοιτάξτε μπροστά σας. Θα σας ξεσκίσουν», φωνάζω προσπαθώντας να ξυπνήσω κάποιους που δεν έχουν κοιτάξει ακόμα κατάματα κάποια νεράιδα για να αποφευχθεί το κακό. Κάποιοι στρέφουν απότομα το κεφάλι τους μπροστά, αλλά κάποιοι εξακολουθούν να κοιτάζουν τις νεράιδες. Οι άλλες γυναίκες ανάβουν τις δάδες που κρατούν κι εγώ τις μιμούμαι, καθώς τις ακούω να φωνάζουν παρόμοια πράγματα με εμένα στους άντρες που κυκλώνουμε.\nΚάποιοι από τους άντρες αρχίζουν να βαδίζουν μακριά από τον κύκλο. Δίνω τη δάδα μου στον Γουίλ φωνάζοντάς του να κρατήσει το κεφάλι του μπροστά του. Προσπαθώ να αποτρέψω κάποιους. Τους σπρώχνω τους απειλώ με το δόρυ μου. Μέσα στην ταραχή βλέπω ένα πολύ οικείο πρόσωπο να βαδίζει προς τις νεράιδες.\n«Σαντιάγκο», του φωνάζω και μπαίνω μπροστά του κλείνοντας του το δρόμο. Με κοιτάζει με ένα απλανές ονειροπόλο βλέμμα και έπειτα κατσουφιάζει, σα να είμαι ένα ενοχλητικό ζουζούνι που παίζει με τα νεύρα του.\n«Φύγε», μουγκρίζει σπρώχνοντάς με. Παραπατώ, αλλά δε φεύγω από μπροστά του.\n«Δε θα σε αφήσω να πας, θα σε σκοτώσουν», του φωνάζω, αλλά εκείνος προσπαθεί να κοιτάξει πίσω μου. «Κοίταξέ με…Κοίταξέ με», του φωνάζω θυμωμένη προσπαθώντας να στρέψω το πρόσωπό του προς το μέρος μου. Τινάζει το χέρι μου μακριά. «Ηλίθιε», του φωνάζω ρίχνοντάς του όσο πιο δυνατά μπορώ μια γροθιά στο πρόσωπο. Το χέρι μου τσούζει φρικτά, αλλά τουλάχιστον εξασφάλισα την προσοχή του. Με κοιτάζει θυμωμένα καθώς τρίβει το σαγόνι του. «ΘΑ ΣΕ ΣΚΟΤΩΣΟΥΝ», τονίζω για άλλη μια φορά. «Δε θα το αφήσω να συμβεί, κατάλαβες», λέω βυθίζοντας αυστηρά το βλέμμα μου στο δικό του. Και επιτέλους δείχνει να καταλαβαίνει και στρέφεται ευθεία μπροστά.\nΟι νεράιδες είναι ακόμα γύρω μας, ακόμη πιο κοντά αυτή τη φορά. Κάποιοι άντρες εξακολουθούν να αντιστέκονται και να προσπαθούν να βγουν από τον κύκλο μας. Οι σύντροφοί τους προσπαθούν να τους συνεφέρουν, όπως κι εμείς αλλά δεν τα καταφέρνουν, δυο τρεις καταφέρνουν να βγουν από τον κύκλο και να προχωρήσουν μακριά μας. Ο Πόρτερ πάει να περάσει από μπροστά μου, αλλά του κλείνω τον δρόμο. Δεν προλαβαίνω να του μιλήσω, όταν μου ρίχνει μια γροθιά στο πρόσωπο. Πέφτω κάτω το δόρυ φεύγει από τα χέρια μου και το κεφάλι μου αρχίζει να γυρίζει. Νιώθω κάτι ζεστό και κολλώδες να κυλά στο εσωτερικό του μάγουλού μου. Επιστρατεύοντας όλες μου τις δυνάμεις σηκώνομαι όρθια και γραπώνομαι από το μπράτσο του Πόρτερ που με έχει ήδη προσπεράσει. Εκείνος ξεφεύγει εύκολα από τη λαβή μου και προχωρά με γρήγορο βήμα προς τις νεράιδες.\n«Πόρτερ», ουρλιάζω και πάω να τον ακολουθήσω, όταν ένα χέρι με συγκρατεί.\n«Άστον. Δε μπορούμε να κάνουμε τίποτε άλλο γι αυτόν. Πρέπει να μείνεις εδώ, να μας βοηθήσεις να σώσουμε τους υπόλοιπους», μου φωνάζει η Κλαρίσσα. Την υπακούω απρόθυμα νιώθοντας την όρασή μου να θολώνουν δάκρυα, καθώς βλέπω τον Πόρτερ να χάνεται μέσα στα δέντρα.\nΈνας αέρας φυσά άξαφνα και στρέφομαι για να δω την πηγή του. Είναι δημιούργημα του Γκράχαμ. Του δεύτερου αρσενικού Φύλακα μετά τον Χένρι, που ελέγχει το στοιχείο του αέρα. Ο άνεμος που δημιουργεί κάνει τις φλόγες στις δάδες μα φουντώνουν δυνατές και αχόρταγες. Σπίθες βρίσκουν τα γύρω δέντρα και ανάβουν τα κλαδιά τους καίγοντάς τα για λίγο πριν σβήσουν και πάλι. Οι νεράιδες αρχίζουν να απομακρύνονται φοβισμένες.\n«Προχωρήστε», φωνάζει κάποιος και συνεχίζουμε πιο γρήγορα. Οι νεράιδες χάνονται έπειτα από λίγο.\nΠερίπου μια ώρα μετά σερνόμαστε όλοι από την κούραση. Δεν έχουμε βγει από το δάσος και ο κίνδυνος επανεμφάνισης των νεράιδων δεν απίθανος, αλλά πρέπει να σταματήσουμε για να ξεκουραστούμε. Οι σκηνές στήνονται γρήγορα.\n«Χάσαμε πέντε άνδρες», μας λέει η δυνατή φωνή ο Έντουαρτ κάνοντας τον απολογισμό. «Δυστυχώς ξέρετε την τύχη που τους περιμένει».\n‘Ναι. Την ξέρουμε’, σκέφτομαι και καταπίνω με δυσκολία, απαγορεύοντας στον εαυτό μου να σκεφτεί αυτούς που χάσαμε.\n«Αν ξαναεμφανιστούν οι νεράιδες ξέρετε τι πρέπει να κάνετε, αν θέλετε τη ζωή σας. Θα ξεκουραστούμε τώρα για τρεις ώρες και μετά θα ξεκινήσουμε και πάλι. Οι γυναίκες θα φυλάνε σκοπιά. Ας ελπίσουμε πως σύντομα θα βγούμε από το δάσος και θα ξεκουραστείτε κι εσείς», λέει σε εμάς τις γυναίκες και ένας ένας οι άντρες μπαίνουν όλοι τους στις σκηνές.\nΟι γυναίκες καθόμαστε γύρω από τη φωτιά σιωπηλές με τα δόρατά μας στα χέρια. Η Σούζαν έρχεται δίπλα μου και μου δίνει ένα μακρύ υγρό φύλλο.\n«Βάλε αυτό στο πρόσωπό σου», μου λέει. Παίρνω το φύλλο και το ακουμπώ στο δεξί πρησμένο από τη γροθιά του Πόρτερ ζυγωματικό μου.\n«Άντε να τα βάλεις με όλους αυτούς τους χειροδύναμους άντρες», μου λέει μια στιγμή μετά και χαμογελώντας σηκώνει το πουκάμισό της και μου δείχνει μια μεγάλη μελανιά στα πλευρά της.\n«Αουτς», λέω αντικρίζοντάς τη. «Μας έριξαν της χρονιάς μας», της λέω κάνοντας τη να χαμογελάσει και πάλι. Μετά σηκώνεται και κάθεται πιο πέρα στην κατασκήνωσή μας, ώστε να προσέχουμε όλες τις σκηνές. Εγώ ακουμπώ την πλάτη μου στον κορμό ενός δέντρου και αναστενάζω.\nΟι ώρες περνούν. Νομίζω πως οι τρεις ώρες κοντεύουν να ολοκληρωθούν, αλλά δεν είμαι σίγουρη. Όλα είναι ήσυχα. Κανένα ίχνος των νεράιδων δεν υπάρχει γύρω μας. Υπό άλλες συνθήκες η απόλυτη αυτή ησυχία θα με ανησυχούσε και θα με προβλημάτιζε, αλλά τώρα νιώθω τόσο κουρασμένη που η λογική μου έχει αρχίσει να παραλύει κάπως. Με κόπο κρατάω τα μάτια μου ανοιχτά. Η μέρα που πέρασε φαντάζει να κράτησε τρεις φορές περισσότερο στα μάτια μου. Πόσα πολλά συνέβησαν σε 24 ώρες! Αλλά κοιμήθηκα ελάχιστα το μεσημέρι και καθόλου το βράδυ καθώς κατάστρωνα και υλοποιούσα το σχέδιο μου για τη σωτηρία του Γουίλ. Άσε που με κατάτρωγε η αγωνία για το αν θα τα καταφέρναμε. Τα βλέφαρά μου είναι βαριά. Κλείνουν αυτοβούλως αργά, αλλά τα αναγκάζω να ανοίξουν. ‘Δε σου επιτρέπω να κοιμηθείς’, λέω αυστηρά στον εαυτό μου, αλλά τα βλέφαρά μου ανυπάκουα κλείνουν για άλλη μια φορά και αρνούνται να με ακούσουν όταν τα προστάζω να ανοίξουν και πάλι. Μια γλυκιά λήθη με τυλίγει καθώς η συνείδησή μου ουρλιάζει απελπισμένα ‘Εσύ θα ‘σαι υπεύθυνη που θα πεθάνουν’.\nΈνα σύρσιμο φτάνει από κάπου μακριά στα αφτιά μου. Το μυαλό μου ενεργοποιείται απρόθυμα και συνειδητοποιώ ότι κοιμόμουν. ‘Υποτίθεται ότι φυλάς σκοπιά Λάιρα’, με επιπλήττει η συνείδηση μου. Ανοίγω απότομα τα βλέφαρά μου και ανακάθομαι. Ο ήχος προέρχεται από τη σκηνή του Χένρι λίγα μέτρα μπροστά μου. Ευτυχώς όλα είναι καλά. Είναι απλά ο Χένρι που βγαίνει από τη σκηνή του.\n«Αϋπνίες», ψιθυρίζω χαμηλόφωνα.\nΟ Χένρι με κοιτάζει και χαμογελάει γνέφοντας καταφατικά. Ετοιμάζεται να πει κάτι όταν το βλέμμα του με προσπερνά και οι λέξεις του σβήνουν πριν καν γεννηθούν, ενώ η έκφρασή του παγώνει σε μια έκπληξη, θαυμασμό και… κάτι άλλο που πρώτη φορά χαράσσεται στο πρόσωπό του, όσο καιρό γνωριζόμαστε. Ακολουθώ το βλέμμα του παραξενεμένη. Λίγο πριν στρέψω το κεφάλι μου προς τα πίσω καταλαβαίνω τι κοιτάζει και οι τρίχες στο σβέρκο μου σηκώνονται, ενώ πετάγομαι όρθια με τον κίνδυνο να κινητοποιεί το σώμα μου.


Ολοκληρώθηκε το 4ο Satellite | Onsports.gr\nhome ΒόλεϊBeach VolleyΟλοκληρώθηκε το 4ο Satellite Κοινοποιήστε\nΟλοκληρώθηκε το 4ο Satellite Συντάκτης: Ρούλα Κεφάκη Δημοσίευση: Τρίτη, 14 Ιουνίου 2011 15.44\nΜε νικητές τους Πανούσο/Κόρμπο και τις Κατερίνη/Καλογριδάκη έριξε την αυλαία του στον Σχοινιά το 4o τουρνουά Satellite.\tΟλοκληρώθηκε στον Σχοινιά το 4ο τουρνουά Satellite, που διοργάνωσε το σωματείο Ακαδημία. Στον τελικό των γυναικών νικήτριες ήταν οι Κατερίνη – Καλογριδάκη, που επικράτησαν των Κυρανάκου – Χριστοφόρου με 2-1 (15-08 , 09-15 ,11-04) και στους άνδρες η ομάδα των Πανούσου – Κόρμπου, οι οποίοι επιβλήθηκαν των Λεκάκου – Σπανού με 2-0 (17-15, 15-12). Διοργανωτές, συμμετέχοντες και φίλοι του αθλήματος έμειναν απόλυτα ικανοποιημένοι από τη φιλοξενία στο club Καράβι και την κατάσταση των τεσσάρων γηπέδων μπιτς βόλεϊ.\tΚατηγορία: Beach volley


Στην πρώτη σελίδα του Οδηγού διαγραμμάτων ή στο βοηθητικό μενού ενός διαγράμματος, μπορείτε να επιλέξετε έναν τύπο διαγράμματος.\nΗ προεπισκόπηση διαγράμματος ανταποκρίνεται στις νέες ρυθμίσεις που εισάγετε στο παράθυρο διαλόγου.\nΌταν κλείνετε το παράθυρο διαλόγου με το κουμπί Εντάξει, οι ρυθμίσεις εφαρμόζονται μόνιμα.\nΌταν κλείνετε το παράθυρο διαλόγου με το πλήκτρο Ακύρωση ή Διαφυγή, το διάγραμμα επιστρέφει στην κατάσταση που ήταν όταν ανοίξατε το παράθυρο διαλόγου.\nΓια ένα διάγραμμα 3Δ μπορείτε να επιλέξετε Μορφή - Προβολή 3Δ για να ορίσετε την προοπτική, την εμφάνιση και την φωτεινότητα.\nΕισάγετε τις τιμές για περιστροφή του διαγράμματος στους τρεις άξονες και για προβολή με προοπτική.\nΟρίστε όλες τις γωνίες σε 0 μοίρες για την εμπρόσθια προβολή του διαγράμματος. Τα διαγράμματα πίτας και λουκουμά εμφανίζονται ως κύκλοι.\nΈχοντας ενεργοποιημένους τους άξονες δεξιάς-γωνίας, μπορείτε να περιστρέψετε τα περιεχόμενα του διαγράμματος μόνο στην κατεύθυνση Χ και Υ, δηλαδή, παράλληλα με τα περιγράμματα του διαγράμματος.\nΜια τιμή-x 90 μοιρών, με το y και το z ορισμένα στο 0, παρέχει μια προβολή από επάνω, προς τα κάτω στο διάγραμμα. Με το x ορισμένο στο -90, βλέπετε το κάτω μέρος του διαγράμματος.\nΟι περιστροφές εφαρμόζονται στη σειρά, πρώτο το x, μετά το y, τελευταίο το z.\nΌταν η σκίαση είναι ενεργοποιημένη και περιστρέφετε ένα διάγραμμα, οι φωτισμοί περιστρέφονται σαν να ήταν σταθεροποιημένοι στο διάγραμμα.\nΟι άξονες περιστροφής σχετίζονται πάντα με τη σελίδα και όχι με τους άξονες του διαγράμματος. Αυτό διαφοροποιείται από άλλα προγράμματα διαγραμμάτων.\nΕπιλέξτε το πεδίο ελέγχου Προοπτική για να προβάλετε το διάγραμμα με κεντρική προοπτική όπως μέσα από τον φακό μιας φωτογραφικής μηχανής αντί για χρήση μιας παράλληλης προβολής.\nΟρίστε το μήκος της εστίασης με το κουπί περιστροφής. Το 100% παρέχει μια προοπτική όπου ένα μακρινό άκρο στο διάγραμμα δείχνει προσεγγιστικά μισό σε μέγεθος από ένα κοντινό άκρο.\nΟι παλαιότερες εκδόσεις του LibreOffice δεν μπορούν να απεικονίσουν το ποσοστό της προοπτικής με τον ίδιο τρόπο όπως η τρέχουσα έκδοση.\nΕπιλέξτε ένα συνδυασμό από το πεδίο λίστας.\nΕπιλέγοντας έναν συνδυασμό, τα πεδία ελέγχου και οι πηγές φωτισμού ορίζονται αντίστοιχα.\nΕάν επισημάνετε ή αναιρέσετε την επιλογή ενός συνδυασμού από πεδία ελέγχου, ο οποίος δεν δίνεται από το ρεαλιστικό ή τον απλό συνδυασμό, δημιουργείτε έναν προσαρμοσμένο συνδυασμό.\nΕπισημάνετε το πεδίο Σκίαση για να χρησιμοποιήσετε τη μέθοδο Gouraud για σχεδίαση της επιφάνειας, διαφορετικά μια επίπεδη μέθοδος χρησιμοποιείται.\nΗ επίπεδη μέθοδος ορίζει ένα απλό χρώμα και φωτεινότητα για κάθε πολύγωνο. Τα άκρα είναι ορατές, απαλές διαβαθμίσεις χρώματος και οι κατευθυντήριοι φωτισμοί δεν είναι εφικτοί.\nΗ μέθοδος Gouraud εφαρμόζει διαβαθμίσεις χρώματος για μια ομαλότερη, πιο ρεαλιστική εμφάνιση.\nΕπισημάνετε τα Περιγράμματα αντικειμένου για το σχεδιασμό γραμμών κατά μήκος των άκρων.\nΕπισημάνετε τα Στρογγυλεμένα άκρα για εξομάλυνση των άκρων κυβικών σχημάτων.\nΟρίστε τις πηγές φωτός για την προβολή 3Δ.\nΚάντε κλικ σε οποιοδήποτε από τα οκτώ κουμπιά για να ανάψετε ή να σβήσετε μια κατευθυνόμενη πηγή φωτεινότητας.\nΕξ ορισμού, η δεύτερη πηγή φωτεινότητας είναι αναμμένη. Είναι η πρώτη από τις επτά "κανονικές", ομοιόμορφες πηγές φωτεινότητας. Η πηγή φωτεινότητας αριθμός ένα προβάλει ένα ανακλώμενο φως με επισημάνσεις.\nΓια την επιλεγμένη πηγή φωτεινότητας, μπορείτε να επιλέξετε χρώμα και πυκνότητα από το πεδίο λίστας κάτω από τα οκτώ κουμπιά. Οι τιμές φωτεινότητας όλων των φωτισμών προστίθενται, οπότε χρησιμοποιήστε σκούρα χρώματα όταν ενεργοποιείτε πολλαπλούς φωτισμούς.\nΗ μικρή προεπισκόπηση μέσα στην καρτέλα έχει δυο ολισθητές για τον ορισμό της κατακόρυφης και οριζόντιας θέσης της επιλεγμένης πηγής φωτεινότητας. Η πηγή φωτεινότητας στοχεύει πάντα στο κέντρο του αντικειμένου.\nΤο κουμπί στη γωνία της μικρής προεπισκόπησης εναλλάσσει το εσωτερικό μοντέλο φωτεινότητας μεταξύ σφαίρας και κύβου.\nΧρησιμοποιείστε το πεδίο λίστας φωτισμού περιβάλλοντος για να ορίσετε τον φωτισμό περιβάλλοντος που λάμπει με ομοιόμορφη πυκνότητα από όλες τις κατευθύνσεις.\nTitle is: Προβολή 3Δ


Μπουγάτσα Αχιλλέας - S+ αισθeτικό Creative Agency\nHome / Μπουγάτσα �...\nΗ ΜΠΟΥΓΑΤΣΑ ΑΧΙΛΛΕΑΣ, είναι ένα κατάστημα το οποίο συνοδεύει τη μεταπολεμική εποχή του τόπου, γράφοντας τη δική του λαμπρή ιστορία παράλληλα με την πόλη. Είναι ένα κατάστημα που πλέον αποτελεί αναπόσπαστο κομμάτι της. Νομίζω δεν υπάρχει γρεβενιώτης που δεν έχει μεγαλώσει με τη μπουγάτσα του “Αχιλλέα” και δεν υπάρχει επισκέπτης των Γρεβενών που πέρασε χωρίς να τη δοκιμάσει. Για τα Γρεβενά, ο “Αχιλλέας” είναι αξία. Ανοιχτός τις περισσότερες ώρες του 24ωρου, συνθέτει τις στιγμές που κυλούν σ’ αυτή την πόλη και τις συμπληρώνει γλυκά με την μπουγάτσα του!\nΤο κάλεσμα για το σχεδιασμό της οπτικής ταυτότητας του ιστορικού πλέον αυτού μαγαζιού, μας ενθουσίασε αιφνιδίως. Ο ανηψιός του Αχιλλέα, Γιάννης Ουζουνίδης, που διατηρεί ένα από τα πιο καλαίσθητα καφέ της πόλης και με τον οποίο μας δένουν χρόνια συνεργασίας και αμοιβαίων αναζητήσεων, μας ανακοίνωσε την ανάγκη για τον σχεδιασμό του λογοτύπου του Αχιλλέα. Η αλήθεια είναι πως ήδη από τη στιγμή που ανοίξαμε το δημιουργικό μας γραφείο το 2010, θέλαμε τόσο πολύ να σχεδιάσουμε το λογότυπο αυτό, καθώς φέρουμε άπειρες αναμνήσεις από τα παιδικά μας χρόνια που τις συνοδεύαμε με τη μπουγάτσα του “Αχιλλέα”. Έτσι κι έγινε, πως λένε όταν κάτι το επιθυμείς πολυ ε; ίσως ειναι μονόδρομος να συμβεί!\nΞεκινήσαμε να σχεδιάζουμε, έχοντας λάβει υπ’όψιν μια επιθυμία. Το σχέδιο του λογοτύπου να περιελάβει με κάποιο τρόπο τον παππού Κωνσταντίνο Γώγο, πατέρα του Αχιλλέα, ο οποίος ξεκίνησε το εγχείρημα με τη μπουγάτσα το 1957. Ο Κωνσταντίνος με το αυτοσχέδιο φορητό κατάστημά του πουλούσε μπουγάτσα, αλλά και παγωτό το καλοκαίρι, στους δρόμους της πόλης των Γρεβενών. Έτσι ξεκίνησε η ιστορία…\nΤιμή μας να σχεδιάζουμε ένα λογότυπο που όχι απλά θα προσδίδει αρχές και αξίες σύγχρονης επικοινωνιακής πολιτικής, αλλά θα εμπεριέχει ένα συναίσθημα ευγνωμοσύνης στο παρελθόν, στην ιστορία, στην καταγωγή και σε έναν άνθρωπο!\nΜας συγκίνησε η όλη διαδικασία! Ζητήσαμε να δούμε παλιές φωτογραφίες του παππού Κωνσταντίνου, να καταλάβουμε για το αυτοσχέδιο καρότσι που ήταν και ποδήλατο, να αντιληφθούμε την τότε εποχή και να αρπάξουμε έστω και συναισθηματικά μερικές στιγμές απ’ το μακρυνό τότε. Αυτό είναι το μεγαλείο της φαντασίας, δεν έχει χρόνο! Τον υπερβαίνει. Οι φωτογραφίες είχαν απίστευτα κινηματογραφικά ενσταντέ και δυναμική. Είχαμε ήδη μεταβεί στο εκεί, απ’ το εδώ. Ήδη πλάθαμε την επόμενη στιγμή που θα ακολουθούσε μετά τη φωτογράφιση. Τους ανθρώπους που θα μαζευόταν γύρω από το καρότσι με σκοπό να γλυκάνουν το μόχθο τους. Τα Γρεβενά ολόκληρα, που προσπαθούσανε να σταθούν στα πόδια τους, να χτίσουν το μεταπολεμικό μέλλον τους, να δημιουργήσουν από το ελάχιστο!\nΟ σχεδιασμός αυτού του λογοτύπου για εμάς αποτελεί δημιουργικό σταθμό στην μικρή ιστορία του γραφείου μας. Επιλέξαμε γραμματοσειρά της τότε εποχής, όπου σχεδιαζόταν οι ρεκλάμες των κινηματογραφικών ταινιών τις δεκαετίας του 50 και 60 στην Ελλάδα.\nΓίναμε ξαφνικά κομμάτι της ιστορίας που φέρει το μαγαζί του κυρίου Αχιλλέα, δημιουργήσαμε ένα σύμβολο γεμάτο με όλα τα καλά του τότε να έρχονται στο σήμερα. Η γλυκιά αίσθηση στις καμπύλες του ονόματος και σαφώς ψηλά εκεί που αρμόζει η θέση του μια μορφή ενός ανθρώπου, να στέκεται ακόμη αγέρωχος δίπλα στο αυτοσχέδιο φορητό καρότσι του. Να υπόσχεται ακόμη και στο σήμερα την ίδια γλυκάδα και να είναι έτοιμος να την προσφέρει!\nΕυχαριστούμε κ. Αχιλλέα, ευχαριστούμε Γιάννη, για την σπουδαία αυτή ευκαιρία που μας χαρίσατε. Ελπίζουμε να σταθήκαμε αντάξιοι των προσδοκιών σας. Ελπίζουμε να συμβάλλαμε ώστε να δημιουργήσουμε ένα σύμβολο αντάξιο της φήμης και της ιστορίας του μαγαζιού. Ευχόμαστε η “Μπουγάτσα Αχιλλέας” να φτάσει εκεί που την ονειρεύεστε!


Online Παιχνίδι Αστεία Στρατού. Παίξτε online δωρεάν.\nΣτο στρατό, ένας στρατιώτης χωρίς συνεχή χάος και αταξία. Ωστόσο, με τους ηλίθιους στρατιώτες ακόμα χειρότερα. Εσείς, ως ένας έμπειρος κυβερνήτης πρέπει να καταρτίζει μαθητευόμενους γύρω από το μηδέν.\n© gam9.com - δωρεάν online παιχνιδιών Αστεία Στρατού () Κάντε παιχνίδι online flash παιχνίδι Αστεία Στρατού για δωρεάν.. Μην ξεχάσετε να αξιολογήσετε αυτό το παιχνίδι Αστεία Στρατού και να μοιραστούν αυτό το παιχνίδι με τους καλύτερους φίλους σας.\nΠαιχνίδι Αστεία Στρατού σε απευθείας σύνδεση\nΣτο στρατό, ένας στρατιώτης χωρίς συνεχή χάος και αταξία. Ωστόσο, με τους ηλίθιους στρατιώτες ακόμα χειρότερα. Εσείς, ως ένας έμπειρος κυβερνήτης πρέπει να καταρτίζει μαθητευόμενους γύρω από το μηδέν. Χάρτης φυγή τρομοκρατημένοι προσλήψεις και αντί να ακολουθεί εντολές, το μόνο που τρέχει μακριά από τον κυβερνήτη. Φωνάζουν σε αυτούς και στον τόπο που στο μπάσο σας, πέρασε λεπτό από τη συλλογή.\nΑστεία Στρατού ( Ψηφοφορίες0, Δευτεροβάθμια Βαθμολογία: 0/5)


Άνοιγμα σχολείων: Με κουβέρτες η επιστροφή στις τάξεις για τους μαθητές - armonia-media.gr\nΑρχική Επικαιρότητα Άνοιγμα σχολείων: Με κουβέρτες η επιστροφή στις τάξεις για τους μαθητές\nΜαθητές στο σχολείο: Κουβέρτες στο σχολείο καλούνται να πάρουν μαζί τους, οι μαθητές. Ο λόγος δεν είναι άλλος από τα ανοιχτά παράθυρα που πρέπει να υπάρχουν στην τάξη εν μέσω του χειμώνα.\nΜία από τις οδηγίες του Υπουργείου Υγείας, προκειμένου το άνοιγμα των σχολείων να γίνει με όσο το δυνατόν περισσότερη ασφάλεια, ήταν ο συχνός αερισμός των τάξεων. Σύμφωνα με αυτή λοιπόν, τα παράθυρα πρέπει να ανοίγουν πριν τα μαθήματα. Το ίδιο πρέπει να γίνεται μετά το τέλος τους, στο διάλειμμα, αλλά και κατά την διάρκεια της διδακτικής ώρας. Κάτι που όπως εύκολα καταλαβαίνει κανείς σημαίνει πως η θερμοκρασία θα πέφτει αρκετά.\nΜαθητές στο σχολείο: Η ανακοίνωση της διεύθυνσης του 2ου Δημοτικού Σχολείου Χαλάστρας\nΈτσι, η διεύθυνση του 2ου Δημοτικού Σχολείου Χαλάστρας, εξέδωσε ανακοίνωση που γνωστοποιήθηκε στους γονείς. Μέσα από αυτή ζητούν από τους μαθητές να έχουν μαζί τους μία κουβέρτα.\n«Η σχολική αίθουσα θα πρέπει να αερίζεται συχνά και καλά. Για τον λόγο αυτό το κάθε παιδί θα πρέπει να έχει μαζί του μια μικρή κουβερτούλα τοποθετημένη σε σακούλα με το όνομά του. Κάθε Παρασκευή θα επιστρέφεται στο σπίτι για πλύσιμο», ανέφερε μεταξύ άλλων.\nΌπως μπορείτε να δείτε και στο παρακάτω video, οι μαθητές ακολούθησαν την οδηγία αυτή και την Δευτέρα το πρωί που άνοιξαν και πάλι τα σχολεία, εκτός από την τσάντα τους είχαν μαζί και μία κουβέρτα.\nΕτικέτες: Με κουβέρτες η επιστροφή στις τάξεις, Άνοιγμα σχολείων\nΜε κουβέρτες η επιστροφή στις τάξεις\nΠροηγούμενο άρθροΣΥΜΒΟΥΛΙΟ ΔΗΜΟΤΙΚΗΣ ΚΟΙΝΟΤΗΤΑΣ Ν. ΕΡΥΘΡΑΙΑΣ: ΠΡΟΣΚΛΗΣΗ συμμετοχής στη 1η Τακτική Συνεδρίαση στις 11.01.2021\nΕπόμενο άρθροΑλλάζει ο καιρός: Έρχεται ισπανικός παγετός στην Ελλάδα – Πολικές θερμοκρασίες, χιόνια και στην Αθήνα\nΣτο επιτελείο του Κυριάκου Μητσοτάκη – Ποια θέση αναλαμβάνει ηΜαρία Χούκλη:


Παρασκευή, 24 Μαΐου 2013 00:26\nΠροσφορές σε βρεφικά-παιδικά ρούχα στο Orchestra\nΠροσφορές σε επιλεγμένα κομμάτια βρεφικά-παιδικά ρούχα (εποχιακά μπουφάν, ζακέτες, μακρυμάνικα μπλουζάκια και άλλα πολλά) από 5 έως 9 €, στο κατάστημα της Orchestra στη Μυτιλήνη. ... σας περιμένουμε !!! …\nΠαρασκευή, 17 Μαΐου 2013 15:58\nΘαμνοκοπτικό Kawasaki 53cc μόνο 360€\nΑποκτήστε τώρα το Θαμνοκοπτικό Kawasaki 53cc, με ιαπωνικό μπαστούνι Samurai, στην μοναδική τιμή των 360€, μόνο από την Γεωγνωσία. Δείτε παρακάτω μερικά από τα τεχνικά του χαρακτηριστικά: Κινητήρας…\nΟι προσφορές στο MotoPlanet συνεχίζονται ... αγοράστε το LIBERTY 50 2T αντί 1.820€ τώρα στην τιμή των 1.650€ και πάρτε και το κράνος ... δώρο!!! Ισχύει για περιορισμένο αριθμό δικύκλων,…\nΔευτέρα, 15 Απριλίου 2013 10:11\nSuper Προσφορά για Μυτιλήνη από την Hellenic Seaways\nΤαξιδέψτε για Μυτιλήνη με το Νήσος Χίος. Εισιτήρια Super Οικονομικής Θέσης από 19€* και αυτοκίνητα από 50€** *Οι προσφορές ισχύουν στην Οικονομική θέση. Ισχύουν για περιορισμένο αριθμό θέσεων με…\nΤο Lesvos.Pro... ξεκινάει επίσημα την λειτουργία του στις 01/05/2013. Μέχρι την επίσημη έναρξη όποιοι από εσάς επιθυμείτε να εγγραφείτε κατά την δοκιμαστική λειτουργία, σας προσφέρουμε δωρεάν την Εμπλουτισμένη Καταχώρηση στον…


5 ΣΗΜΆΔΙΑ Ο ΦΌΒΟΣ ΣΑΣ ΓΙΑ ΑΠΟΤΥΧΊΑ ΣΑΣ ΚΡΑΤΆ ΑΠΌ ΤΗΝ ΚΑΛΎΤΕΡΗ ΖΩΉ ΣΑΣ - ΕΚΤΊΜΗΣΗ\n5 σημάδια Ο φόβος σας για αποτυχία σας κρατά από την καλύτερη ζωή σας\nΜέσα σε κάθε άνθρωπο υπάρχει η επιθυμία να επιδιώξει άγριες φιλοδοξίες και να ανακαλύψει νέες δυνατότητες. Υπάρχει ένας επίδοξος επιχειρηματίας, ομιλητής με κίνητρα, ανεξάρτητος συγγραφέας, ερμηνευτής σκηνής ή ταξιδιώτης εκτός δικτύου σε όλους μας.\nΔυστυχώς, όμως, οι περισσότεροι άνθρωποι περνούν τη ζωή τους σε μια ρουτίνα, απαράμιλλη ζώνη άνεσης, επειδή φοβούνται πολύ να κυνηγήσουν έναν στόχο που φαίνεται αβέβαιος και επιρρεπείς σε αποτυχία. Σύμφωνα με έρευνα του 2016, εκτιμάται 34,2 εκατομμύρια Αμερικανοί βιώστε κάποιο είδος φοβίας. Το πιο συνηθισμένο είναι ο φόβος της προσωπικής αποτυχίας, τον οποίο οι περισσότεροι από εμάς ορίζουν ευρέως ως ανεργία, οικονομική καταστροφή και απομόνωση από άλλους.\nπόσο διαρκεί το lamictal στο σύστημά σας\nΟνομάζεται επίσης «atychiphobia», αυτός ο φόβος της αποτυχίας συχνά γίνεται τόσο εξουθενωτικός που μπορεί να εμποδίσει ένα άτομο να επιχειρήσει οποιοδήποτε στόχο που δεν είναι εγγυημένη επιτυχία. Αισθάνεται ασφαλής και ασφαλής, αλλά η λειτουργία σε αυτήν την κατάσταση ακαμψίας θα σας εμποδίσει από ευκαιρίες, εμπειρίες και γενική ευτυχία.\nΕδώ είναι πέντε πιθανοί δείκτες ότι ένας φόβος για αποτυχία έχει έρθει ανάμεσα σε εσάς και τη ζωή του σκοπού, του ενθουσιασμού ή της ικανοποίησης που ονειρεύεστε.\nΠροβάλλετε ή αποφεύγετε την ευθύνη\nΓνωρίζατε ότι υπάρχει άμεση συσχέτιση μεταξύ του φόβου της αποτυχίας και της ικανότητας ενός ατόμου να διαχειρίζεται τις εργασίες εντός του προβλεπόμενου χρόνου; Σύμφωνα με τον Adam McCaffrey, ερευνητή του οποίου το έργο συζητήθηκε Ψυχολογία Σήμερα , όσοι φοβούνται την ιδέα της αποτυχίας παρουσιάζουν χαμηλότερη αίσθηση αυτοδιάθεσης που συχνά προκαλεί έλλειψη κινήτρων για την ολοκλήρωση έργων που καθορίζονται από προθεσμίες. Μειώνει την αυτοπεποίθηση να αναλάβει σημαντικές ευθύνες. Εάν αισθάνεστε ακινητοποιημένοι να εκτελέσετε εργασίες χωρίς ανησυχία ότι δεν θα πετύχετε, αυτός ο φόβος αποτυχίας μπορεί να εμποδίσει την παραγωγικότητά σας.\nΝιώθετε δυσαρέσκεια στην καριέρα σας\nΚάποια στιγμή στην καριέρα σας, θα αισθανθείτε απεμπλοκή και άγχος. έτοιμος για κάτι νέο, αλλά όχι παράλυτο χωρίς να γνωρίζουμε πού πρέπει να είναι το επόμενο βήμα σας. Συγγραφέας και επιχειρηματίας, Daniel Gulati, έχουν αναφερθεί ότι τα ποσοστά δυσαρέσκειας στην εργασία είναι πολύ πάνω από το 80 τοις εκατό, αλλά ότι οι περισσότεροι άνθρωποι είναι απίθανο να εγκαταλείψουν ένα τρέχον επάγγελμα και να αναζητήσουν το πραγματικό τους πάθος. Αποδίδει αυτήν την τάση σε μια συμπεριφορά που είναι γνωστή ως «αποτροπή κινδύνου».\nΑυτή η θεωρία της αποτροπής του κινδύνου υποδηλώνει ότι τα άτομα είναι διατεθειμένα να επιλέξουν την ασφάλεια και την οικειότητα έναντι της ασάφειας και της απρόβλεπτης, συχνά εις βάρος της ευτυχίας τους. Εάν αφήσετε μεγάλη προσοχή για να σας κρατήσουμε κολλημένους σε μέτρια ή δημιουργικά ανασταλτική θέση, αυτός ο φόβος αποτυχίας μπορεί να σταματήσει την εξέλιξη της σταδιοδρομίας σας.\nΑνησυχείτε για την απογοήτευση άλλων\nΟ κύριος ομιλητής Mike Robbins επισημαίνει στο α Άρθρο HuffPost ότι η προσπάθεια αποφυγής απογοητευτικών ανθρώπων μπορεί να επηρεάσει αρνητικά το αποτέλεσμα μιας απόφασης ή να παραλύσει κάποιον από τη λήψη οποιασδήποτε απόφασης. Εκείνοι που ορίζουν την αποτυχία όσον αφορά την απογοήτευση των άλλων αγνοούν τις δικές τους φιλοδοξίες, επειδή είναι πολύ επικεντρωμένοι στη συνεργασία με τις απόψεις όλων των άλλων.\nΟ Robbins υποστηρίζει ότι η υπερβολική έμφαση στις εξωτερικές φωνές θα αποτρέψει ένα άτομο να βιώσει την εκπλήρωση και την αυθεντικότητα. Εάν αποφύγετε την απογοήτευση, αυτός ο φόβος της αποτυχίας μπορεί να βλάψει τόσο τις σχέσεις σας όσο και την αυτογνωσία σας.\nΒιώνετε τις φυσικές επιδράσεις του άγχους\nΌταν οι άνθρωποι ξοδεύουν όλη τους την ενέργεια καθορίζοντας την πιθανότητα ήττας, κινδυνεύουν να υποφέρουν τόσο σωματικά όσο και ψυχικά. Το σώμα μας εκδηλώνει άγχος και άγχος σε ένα ευρύ ποικιλία τρόπων , συμπεριλαμβανομένου κρίσεις πανικού , πονοκέφαλοι, εφίδρωση, μυϊκοί σπασμοί, αϋπνία και γαστρεντερική δυσφορία.\nο φίλος μου είναι αλκοολικός\nΈνα εξωτερικό σημάδι του ανησυχία δεν πρέπει να αγνοηθεί, αλλά μάλλον, έχει φροντιστεί πριν κλιμακωθεί σε πιο σοβαρή κατάσταση. Εάν έχετε ακραίες αντιδράσεις στο άγχος, αυτός ο φόβος της αποτυχίας μπορεί να θέσει σε κίνδυνο την υγεία σας με την πάροδο του χρόνου.\nΔεν είσαι προληπτικός για το μέλλον σου\nΣε ένα άρθρο για το HuffPo , Ο Stan Popovich, συγγραφέας του A Layman’s Guide to Managing Fear, συζητά ότι οι άνθρωποι τείνουν να αναλύουν μελλοντικά γεγονότα επειδή δεν είναι σε θέση να προβλέψουν τι θα μπορούσε να συμβεί. Αυτό το μοτίβο οδηγεί σε αίσθημα αδυναμίας.\nΧωρίς άμεση διαβεβαίωση και άμεση ικανοποίηση, το άγνωστο γίνεται πηγή ταλαιπωρίας για πολλά άτομα. Εάν παρακάμψετε τις σκέψεις, τα σχέδια ή τις συνομιλίες για το μέλλον, αυτός ο φόβος της αποτυχίας μπορεί να σαμποτάρει τόσο τους τρέχοντες στόχους σας όσο και τις μελλοντικές προοπτικές ή ευκαιρίες.\nΠροτού μπορέσετε να ξεπεράσετε μια φοβία, είναι σημαντικό να κατανοήσετε τον λόγο που υπάρχει κατά πρώτο λόγο. Σκεφτείτε να εργαστείτε με ένα θεραπευτής να ανακαλύψετε τις αιτίες των ανησυχιών σας σχετικά με την αποτυχία. Μόλις δεσμευτείτε να αναλάβετε κινδύνους που είναι σημαντικοί για εσάς, θα ανακαλύψετε μια πιο ισχυρή, πιο τολμηρή και πιο ευτυχισμένη έκδοση του εαυτού σας.\nΣημείωση: Είστε περίεργοι Συνομιλία ; Δείτε μερικά κριτικές της θεραπείας μας !\nτι συμβαίνει κατά τη διάρκεια του ύπνου ρεμ\nσημάδια διπολικής διαταραχής στις γυναίκες\nφόβος της φοβίας των ωκεανών\nξεπερνώντας το άγχος όταν μιλάμε μπροστά σε άλλους\nπόσο καιρό να δουλέψει το rexulti


Αντιμετωπίστε και προλάβετε την κακοσμία των ποδιών - Με Υγεία\nHome » Φυσικές Θεραπείες » Αντιμετωπίστε και προλάβετε την κακοσμία των ποδιών\nΕίναι σίγουρα ένα δυσάρεστο πρόβλημα που συχνά μας φέρνει σε δύσκολη θέση.\nΟ μέσος άνθρωπος έχει σίγουρα έρθει αντιμέτωπος με την κακοσμία των ποδιών κάποια στιγμή στη ζωή του, καθώς πρόκειται για ένα κοινό πρόβλημα. Η κακοσμία των ποδιών μπορεί να οφείλεται στην κακή υγιεινή, σε βακτήρια ή μύκητες, στο είδος των υποδημάτων, στην υγρασία ή ακόμη και στο στρες. Είναι σίγουρα ένα δυσάρεστο πρόβλημα που συχνά μας φέρνει σε δύσκολη θέση.\nΣτην εποχή μας κυκλοφορούν πολλά προϊόντα στην αγορά που είναι ειδικά για την κακοσμία των ποδιών. Ωστόσο, αυτά τα προϊόντα το μόνο που καταφέρνουν είναι να την ουδετεροποιούν. Πολύ σπάνια την εξαλείφουν ολοκληρωτικά. Σήμερα θα σας δώσουμε μερικές συμβουλές και φυσικές θεραπείες για την καταπολέμηση της κακοσμίας των ποδιών και για το πως να αποκτήσετε τα καλύτερα αποτελέσματα!\nΠώς μπορώ να αποφύγω την κακοσμία των ποδιών;\nΠριν ακολουθήσετε οποιαδήποτε θεραπεία, προκειμένου να είναι αποτελεσματική είναι πολύ σημαντικό να λάβετε ορισμένα προληπτικά μέτρα. Αυτό το πρόβλημα συνήθως προέρχεται από τις καθημερινές μας συνήθειες και γι αυτό το λόγο είναι σημαντικό να διορθώσουμε πρώτα αυτές τις κακές συνήθειες, αν θέλουμε να εξαφανίσουμε το πρόβλημα μια για πάντα.\nΥγιεινή: Είναι πολύ σημαντικό να καθαρίζετε καθημερινά τα πόδια σας για να μειώνετε την παρουσία των βακτηρίων. Αν είναι εφικτό, θα πρέπει να χρησιμοποιείτε αντιβακτηριακό σαπούνι και απολεπιστικό για να απομακρύνετε τη συσσώρευση των νεκρών κυττάρων.\nΥγρασία: Η υγρασία είναι μια ακόμη αιτία της κακοσμίας των ποδιών. Είναι σημαντικό να διατηρούμε τα πόδια μας στεγνά και μακριά από υπερβολικά υγρά περιβάλλοντα καθώς αυτό θα βοηθήσει στην πρόληψη της ανάπτυξης μυκήτων.\nΑποσμητικά: Η χρήση αποσμητικών για τα πόδια σε μορφή σκόνης ή σπρέι είναι ένας εξαιρετικός τρόπος για να αποφύγετε την υπερβολική εφίδρωση και κακοσμία των ποδιών.\nΕίδη υπόδησης: Τα υποδήματα που χρησιμοποιείτε είναι ένας σημαντικός παράγοντας όταν αναφερόμαστε στην κακοσμία των ποδιών. Είναι σημαντικό να επιλέγετε υποδήματα που επιτρέπουν στα πόδια σας να αναπνέουν καθώς τα αεροστεγώς κλεισμένα υποδήματα θα οδηγήσουν σε προβλήματα κακοσμίας.\nΚάλτσες: Οι κάλτσες από συνθετικά υλικά ενθαρρύνουν την ανάπτυξη της κακοσμίας. Αν είναι εφικτό, χρησιμοποιείτε κάλτσες από 100% βαμβάκι.\nΔιαβάστε επίσης: Απλοί τρόποι για να κάνετε απολέπιση στα μπράτσα και στα χέρια σας\nΘεραπείες για την κακοσμία των ποδιών\nΕφόσον ακολουθήσετε τις παραπάνω συμβουλές, μια σπιτική θεραπεία είναι ένας ιδανικός τρόπος για να εξαλείψετε και να αποφύγετε την κακοσμία των ποδιών με φυσικό τρόπο. Υπάρχουν αρκετοί τρόποι για να καθαρίζετε τα πόδια σας και να εξαλείψετε αυτό το τόσο ενοχλητικό πρόβλημα!\nΗ μαγειρική σόδα αποτελεί ένα φυσικό αποσμητικό και μπορεί να χρησιμοποιηθεί αντί για αποσμητικά σε μορφή σπρέι ή σκόνης. Ρίξτε λίγη μέσα στα παπούτσια σας και πάνω στα πόδια σας για να αποφύγετε την υπερβολική εφίδρωση και την κακοσμία.\nΑυτό το φυσικό προϊόν βοηθά στην εξάλειψη της κακοσμίας των ποδιών και στην εξισορρόπηση του pH του δέρματος. Δρα επίσης ως ήπιο αντιβακτηριακό. Όπως αναφέρει και στην έρευνά του ο Δρ. Gopal J το μηλόξυδο έχει επίσης αντιμικροβιακές και αντιοξειδωτικές ιδιότητες.\nΠροσθέστε 5 κουταλιές της σούπας μηλόξυδο σε μια λεκάνη με καυτό νερό και μουλιάστε τα πόδια σας για δέκα λεπτά.\nΡίξτε μια ματιά και εδώ: 8 εκπληκτικές χρήσεις του μηλόξυδου. Ποιες είναι αυτές;\nΤο φασκόμηλο είναι ένα φυτό με αντιβακτηριακές ιδιότητες που βοηθά στη διακοπή της υπερβολικής εφίδρωσης των ποδιών σας. Για να το χρησιμοποιήσετε, τοποθετείτε καθημερινά ξερά φύλλα φασκόμηλου στα παπούτσια σας ή μουλιάζετε τα πόδια σας σε ένα έγχυμα που έχετε φτιάξει με φασκόμηλο και καυτό νερό για 15 λεπτά.\nΗ πιπερόριζα είναι μια ρίζα με αντιβακτηριακές ιδιότητες που βοηθά στην καταπολέμηση της κακοσμίας των ποδιών. Είναι γνωστή για τις αντιφλεγμονώδεις ιδιότητές της ενώ παράλληλα μειώνει την εφίδρωση και χαλαρώνει τα πόδια. Για να επωφεληθείτε από τις πανίσχυρες ιδιότητές της απλά τρίψτε μια μετρίου μεγέθους ρίζα και βράστε τη σε ένα λίτρο νερό για 15 λεπτά. Χρησιμοποιείτε αυτό το υγρό για να κάνετε μασάζ στα πόδια σας λίγο πριν ξαπλώσετε.\nΔεντρολίβανο, λεμόνι και μέντα\nΑυτή η φυσική θεραπεία είναι ιδανική για την εξάλειψη της κακοσμίας των ποδιών καθώς σταματά την υπερβολική εφίδρωση, εξαλείφει βακτήρια και καθαρίζει σε βάθος το δέρμα των ποδιών και τα αφήνει καθαρά, ανανεωμένα και χωρίς ίχνη κακοσμίας!\nΠώς να φτιάξω αυτή την τελείως φυσική θεραπεία;\nΣε ένα μεγάλο μπολ, ανακατεύετε ένα λίτρο νερό, το χυμό από ένα λεμόνι, μια κουταλιά της σούπας δεντρολίβανο και μια κουταλιά της σούπας μέντα. Μουλιάζετε τα πόδια σας για 15 λεπτά σε αυτό το μείγμα και στη συνέχεια τα στεγνώνετε πολύ καλά, χωρίς να αφήσετε ίχνος υγρασίας πάνω τους.\nΑν σας αρέσουν τα φυσικά προϊόντα ομορφιάς, το σαπούνι με δεντρολίβανο μπορεί να γίνει μια από τις καλύτερες λύσεις. Έχει στυπτικές, αντιφλεγμονώδεις Διαβάστε περισσότερα »


Δημοτική Βιβλιοθήκη Ζωγράφου catalog › Details for: Μακρινό μοναχικό φεγγάρι :\nDetails for: Μακρινό μοναχικό φεγγάρι :\nΜακρινό μοναχικό φεγγάρι : διηγήματα / Κώστα Ε.Τσιρόπουλου.\nBy: Τσιρόπουλος, Κώστας Ε, 1930-2017 [Author] .\nMaterial type: TextPublisher: Αθήνα: Οι Εκδόσεις Των Φίλων, 1972Description: 145 σ. · 21 εκ.Subject(s): Νεοελληνική λογοτεχνία -- Διήγημα DDC classification: 889.3 Summary: Τώρα πια δεν έπρεπε να κελαηδούνε πουλιά. Κι όμως τα πουλιά κελαηδούσαν. Κάθε πρωί στον ευκάλυπτο της αυλής μαζεύονταν αναρίθμητα και τραμπαλίζονταν στα κλαδιά με μια ξεγνοιασιά, τ' αθεόφοβα! Η φύση είναι αδιάφορη στα παθήματά μας. Αστράφτει ο ήλιος κι ας γκρεμίζεται ο κόσμος στο θάνατο. Ήλιος και θάνατος κάνουν τη δουλειά τους, ενώ εμείς υποφέρουμε. Το σύμπαν θρηνεί όταν μέσα σου αχτιδοβολεί χαρά. Εσύ ευτυχείς και τα θηρία αλληλοσπαράζονται, τα νέα βλαστάρια ανθοφορούν, πεθαίνουν οι πεταλούδες, γεννούν οι μέλισσες, σκοτώνονται οι άνθρωποι. Ο Γιόχαν δεν είχε τίποτα να χάσει όταν ένα πρωί έκοψαν το κεφάλι της ελευθερίας. Ποιος ενδιαφερόταν για τις χτένες, τα ψαλίδια του, τα ξυράφια, τις κολώνιες του; Άλλωστε, μια ελευθερία τόσο αυθάδης, έμοιαζε πώς ήθελε να φάει το κεφάλι της. Στο κουρείο του το συζητούσαν, έλεγαν πως σ' αυτό τον θάνατο είχαν συνεργήσει όλοι οι μεγάλοι, βοηθημένοι απ' τους μικρούς. Ο Γιόχαν σώπαινε. Η μόνη του φροντίδα ήταν να κουρεύει και να ξυρίζει προσεχτικά, να κάνει τον κόσμο καθαρό και ταχτικό. Ήξερε την τέχνη του καλά, ένιωθε την δύναμη και την αξιοσύνη των χεριών του, τα σύνεργα πειθαρχούσαν απόλυτα στα δάχτυλά του. Κάποτε-κάποτε είχε τον πειρασμό να μεταφερθεί σε μια συνοικία αριστοκρατική. -Δε σου λείπει τίποτα για να γίνεις κουρέας ονομαστός, του είπε μια μέρα ο πανέξυπνος Φριτς. [...] Ο Γιόχαν δεν τ' αποφάσιζε. [...] Ήταν η επόμενη του πραξικοπήματος. Όλοι βυθισμένοι σε σκιά και φόβο. Κανείς δεν ήξερε τι θα γινόταν. Θα σκοτώνονταν όλοι, θα έπεφτε πείνα, θα ξημέρωνε μέρα καλύτερη ή μήπως η ζωή είχε πια περατωθεί; Στο κουρείο κανείς δε μιλούσε καθαρά, κι όσες φράσεις ακούγονταν ήταν παράταιρες, εξαρθρωμένες. Λόγια δαγκωμένα, φυσιογνωμίες ανεξιχνίαστες, για πρώτη φορά δεν κολλούσαν στα χέρια του τα πρόσωπα των πελατών του, κάποιοι γνωστοί είχαν εξαφανιστεί, κανείς όμως δεν το συζητούσε. Ολόκληρη η ζωή, ένας χοντρός, απαίσιος κόμπος. Και μέσα σ' εκείνο τον κόμπο, το κορίτσι του αντικρυνού σπιτιού που έπαψε να βγαίνει στο μπαλκόνι, να ταράζει την καρδιά του. Την επόμενη, λοιπόν, του πραξικοπήματος ήρθε στο κουρείο του ένας ανθυπολοχαγός. Στάθηκε στο κέντρο ανάμεσα στους καθρέφτες, κοιτάχτηκε με κάποιο θαυμασμό, ίσως και φόβο. Κανείς δεν μίλησε, όμως ο Γιόχαν ένιωσε όλα να παγώνουν, να ξυλιάζουν. Τότε κείνος στράφηκε προς το μέρος του, ρώτησε αν ήταν αυτός και με κάποιο νεύρο του είπε να τον ακολουθήσει αμέσως. Θα σωριαζόταν κάτω αν ο ανθυπολοχαγός δεν συνέχιζε: -Όχι, όχι έτσι! Πάρε τα εργαλεία μαζί σου... τα καλύτερα εργαλεία.. (Του έριξε μια ματιά εξεταστική, είδε την ώχρα απλωμένη στο πρόσωπό του, τα χείλη του να τρέμουν φύλλα ξερά, χαμογέλασε περιπαιχτικά). Θα περιποιηθείς σήμερα τον πιο σπουδαίο άνθρωπο της χώρας: τον ήρωα της ημέρας, που μας έσωσε... που σας έσωσε! κι έφερε τη ματιά του ένα γύρο στο μαγαζί, στον βοηθό του, στο παιδί, στους πελάτες. [...]\nΚεντρική Βιβλιοθήκη 889.3/ΤΣΙ (Browse shelf) 1 Available 486\nΤο αντ.2, της συλλογής Πρεβελάκη, περιέχει αφιέρωση του συγγραφέα.\nΤο αντ.1 της βιβλιοθήκης Merlier περιέχει αφιέρωση του συγγραφέα.\nΤώρα πια δεν έπρεπε να κελαηδούνε πουλιά. Κι όμως τα πουλιά κελαηδούσαν. Κάθε πρωί στον ευκάλυπτο της αυλής μαζεύονταν αναρίθμητα και τραμπαλίζονταν στα κλαδιά με μια ξεγνοιασιά, τ' αθεόφοβα!\nΗ φύση είναι αδιάφορη στα παθήματά μας. Αστράφτει ο ήλιος κι ας γκρεμίζεται ο κόσμος στο θάνατο. Ήλιος και θάνατος κάνουν τη δουλειά τους, ενώ εμείς υποφέρουμε. Το σύμπαν θρηνεί όταν μέσα σου αχτιδοβολεί χαρά. Εσύ ευτυχείς και τα θηρία αλληλοσπαράζονται, τα νέα βλαστάρια ανθοφορούν, πεθαίνουν οι πεταλούδες, γεννούν οι μέλισσες, σκοτώνονται οι άνθρωποι.\nΟ Γιόχαν δεν είχε τίποτα να χάσει όταν ένα πρωί έκοψαν το κεφάλι της ελευθερίας. Ποιος ενδιαφερόταν για τις χτένες, τα ψαλίδια του, τα ξυράφια, τις κολώνιες του; Άλλωστε, μια ελευθερία τόσο αυθάδης, έμοιαζε πώς ήθελε να φάει το κεφάλι της.\nΣτο κουρείο του το συζητούσαν, έλεγαν πως σ' αυτό τον θάνατο είχαν συνεργήσει όλοι οι μεγάλοι, βοηθημένοι απ' τους μικρούς. Ο Γιόχαν σώπαινε. Η μόνη του φροντίδα ήταν να κουρεύει και να ξυρίζει προσεχτικά, να κάνει τον κόσμο καθαρό και ταχτικό. Ήξερε την τέχνη του καλά, ένιωθε την δύναμη και την αξιοσύνη των χεριών του, τα σύνεργα πειθαρχούσαν απόλυτα στα δάχτυλά του. Κάποτε-κάποτε είχε τον πειρασμό να μεταφερθεί σε μια συνοικία αριστοκρατική.\n-Δε σου λείπει τίποτα για να γίνεις κουρέας ονομαστός, του είπε μια μέρα ο πανέξυπνος Φριτς. [...] Ο Γιόχαν δεν τ' αποφάσιζε. [...]\nΉταν η επόμενη του πραξικοπήματος. Όλοι βυθισμένοι σε σκιά και φόβο. Κανείς δεν ήξερε τι θα γινόταν. Θα σκοτώνονταν όλοι, θα έπεφτε πείνα, θα ξημέρωνε μέρα καλύτερη ή μήπως η ζωή είχε πια περατωθεί; Στο κουρείο κανείς δε μιλούσε καθαρά, κι όσες φράσεις ακούγονταν ήταν παράταιρες, εξαρθρωμένες. Λόγια δαγκωμένα, φυσιογνωμίες ανεξιχνίαστες, για πρώτη φορά δεν κολλούσαν στα χέρια του τα πρόσωπα των πελατών του, κάποιοι γνωστοί είχαν εξαφανιστεί, κανείς όμως δεν το συζητούσε. Ολόκληρη η ζωή, ένας χοντρός, απαίσιος κόμπος. Και μέσα σ' εκείνο τον κόμπο, το κορίτσι του αντικρυνού σπιτιού που έπαψε να βγαίνει στο μπαλκόνι, να ταράζει την καρδιά του.\nΤην επόμενη, λοιπόν, του πραξικοπήματος ήρθε στο κουρείο του ένας ανθυπολοχαγός. Στάθηκε στο κέντρο ανάμεσα στους καθρέφτες, κοιτάχτηκε με κάποιο θαυμασμό, ίσως και φόβο. Κανείς δεν μίλησε, όμως ο Γιόχαν ένιωσε όλα να παγώνουν, να ξυλιάζουν. Τότε κείνος στράφηκε προς το μέρος του, ρώτησε αν ήταν αυτός και με κάποιο νεύρο του είπε να τον ακολουθήσει αμέσως.\nΘα σωριαζόταν κάτω αν ο ανθυπολοχαγός δεν συνέχιζε:\n-Όχι, όχι έτσι! Πάρε τα εργαλεία μαζί σου... τα καλύτερα εργαλεία.. (Του έριξε μια ματιά εξεταστική, είδε την ώχρα απλωμένη στο πρόσωπό του, τα χείλη του να τρέμουν φύλλα ξερά, χαμογέλασε περιπαιχτικά). Θα περιποιηθείς σήμερα τον πιο σπουδαίο άνθρωπο της χώρας: τον ήρωα της ημέρας, που μας έσωσε... που σας έσωσε! κι έφερε τη ματιά του ένα γύρο στο μαγαζί, στον βοηθό του, στο παιδί, στους πελάτες. [...]